CELEX: 42010X1126(01)
Language: el
Date: 2010-11-26 00:00:00
Title: Κανονισμός αριθ. 64 της Οικονομικής Επιτροπής των Ηνωμένων Εθνών για την Ευρώπη (OEE/HE) — Ενιαίες διατάξεις σχετικά με την έγκριση οχημάτων όσον αφορά τον εξοπλισμό τους, που μπορεί να περιλαμβάνει: εφεδρική μονάδα προσωρινής χρήσης, ελαστικά τύπου run-flat ή/και σύστημα run-flat ή/και σύστημα παρακολούθησης της πίεσης των ελαστικών

26.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 310/18
            
         Μόνο τα πρωτότυπα κείμενα της ΟΕΕ/ΗΕ έχουν νομική ισχύ δυνάμει του διεθνούς δημόσιου δικαίου. Η κατάσταση και η ημερομηνία έναρξης ισχύος του παρόντος κανονισμού πρέπει να ελέγχονται με βάση την τελευταία έκδοση του εγγράφου που αφορά την κατάσταση προσχώρησης στους κανονισμούς της ΟΕΕ/ΗΕ, δηλαδή του εγγράφου TRANS/WP.29/343, το οποίο διατίθεται στον διαδικτυακό τόπο:
   http://www.unece.org/trans/main/wp29/wp29wgs/wp29gen/wp29fdocstts.html
   Κανονισμός αριθ. 64 της Οικονομικής Επιτροπής των Ηνωμένων Εθνών για την Ευρώπη (OEE/HE) — Ενιαίες διατάξεις σχετικά με την έγκριση οχημάτων όσον αφορά τον εξοπλισμό τους, που μπορεί να περιλαμβάνει: εφεδρική μονάδα προσωρινής χρήσης, ελαστικά τύπου run-flat ή/και σύστημα run-flat ή/και σύστημα παρακολούθησης της πίεσης των ελαστικών
   Ενσωματώνει όλο το έγκυρο κείμενο έως:
   
                
            
            
               τη σειρά τροποποιήσεων 02 — Ημερομηνία έναρξης ισχύος: 19 Αυγούστου 2010
            
         
                
            
            
               το διορθωτικό 1 στη σειρά τροποποιήσεων 02 — Ημερομηνία έναρξης ισχύος: 19 Αυγούστου 2010
            
         ΠΕΡΙΕΧΟΜΕΝΑ
   ΚΑΝΟΝΙΣΜΟΣ
   
               1.
            
            Πεδίο εφαρμογής
         
               2.
            
            Ορισμοί
         
               3.
            
            Αίτηση έγκρισης
         
               4.
            
            Έγκριση
         
               5.
            
            Προδιαγραφές και δοκιμές
         
               6.
            
            Συμπληρωματικές πληροφορίες
         
               7.
            
            Τροποποιήσεις και επέκταση έγκρισης του τύπου οχήματος
         
               8.
            
            Συμμόρφωση παραγωγής
         
               9.
            
            Κυρώσεις για μη συμμόρφωση της παραγωγής
         
               10.
            
            Οριστική παύση της παραγωγής
         
               11.
            
            Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης, καθώς και των διοικητικών υπηρεσιών
         
               12.
            
            Μεταβατικές διατάξεις
         ΠΑΡΑΡΤΗΜΑΤΑ
   
               Παράρτημα 1 —
            
            Κοινοποίηση σχετικά με την έγκριση (ή απόρριψη ή επέκταση ή ανάκληση έγκρισης ή την οριστική διακοπή της παραγωγής) ενός τύπου οχήματος όσον αφορά τον εξοπλισμό του, δυνάμει του κανονισμού αριθ. 64
         
               Παράρτημα 2 —
            
            Διάταξη των σημάτων έγκρισης
         
               Παράρτημα 3 —
            
            Δοκιμή πέδησης και παρέκκλισης από την τροχιά σε οχήματα με εφεδρικές μονάδες προσωρινής χρήσης
         
               Παράρτημα 4 —
            
            Απαιτήσεις δοκιμής για το σύστημα προειδοποίησης απώλειας πίεσης των ελαστικών (Run-Flat Warning System — RFWS)
         
               Παράρτημα 5 —
            
            Δοκιμές για τα συστήματα παρακολούθησης της πίεσης των ελαστικών (Tyre Pressure Monitoring Systems — TPMS)
         1.   ΠΕΔΙΟ ΕΦΑΡΜΟΓΗΣ
   Ο παρών κανονισμός αφορά την έγκριση οχημάτων της κατηγορίας M1 και N1
       (1) όταν είναι εξοπλισμένα με
   
               α)
            
            
               εφεδρική μονάδα προσωρινής χρήσης ή/και
            
         
               β)
            
            
               ελαστικά τύπου run-flat ή/και σύστημα run-flat ή/και
            
         
               γ)
            
            
               σύστημα παρακολούθησης της πίεσης των ελαστικών (2).
            
         Για τους σκοπούς του παρόντος κανονισμού, οι εφεδρικές μονάδες τροχού και ελαστικού με τη μορφή ελαστικών τύπου run-flat ή συστήματος run-flat που έχουν ξεφουσκώσει πλήρως, πρέπει να θεωρούνται ως εφεδρικές μονάδες προσωρινής χρήσης, όπως ορίζονται στην παράγραφο 2.10. του κανονισμού.
   2.   ΟΡΙΣΜΟΙ
   Για τους σκοπούς του παρόντος κανονισμού:
   
               2.1.
            
            
               Ως «έγκριση οχήματος» νοείται η έγκριση ενός τύπου οχήματος όσον αφορά την προσωρινή χρήσης μονάδας εφεδρικού τροχού και ελαστικού του·
            
         
               2.2.
            
            
               Ως «τύπος οχήματος» νοείται μια κατηγορία οχημάτων τα οποία δεν διαφέρουν σημαντικά σε στοιχειώδη ζητήματα όπως:
               
                           2.2.1.
                        
                        
                           «Τύπος οχήματος όσον αφορά την εφεδρική μονάδα προσωρινής χρήσης του»:
                           
                                       2.2.1.1.
                                    
                                    
                                       τα μέγιστα φορτία άξονα του οχήματος, όπως ορίζονται στην παράγραφο 2.12,
                                    
                                 
                                       2.2.1.2..
                                    
                                    
                                       τα χαρακτηριστικά της εφεδρικής μονάδας τροχού και ελαστικού προσωρινής χρήσης,
                                    
                                 
                                       2.2.1.3.
                                    
                                    
                                       ο τρόπος μετάδοσης κίνησης (εμπροσθοκίνηση, οπισθοκίνηση, τετρακίνηση),
                                    
                                 
                                       2.2.1.4.
                                    
                                    
                                       η ανάρτηση,
                                    
                                 
                                       2.2.1.5.
                                    
                                    
                                       το σύστημα πέδησης,
                                    
                                 
                                       2.2.1.6.
                                    
                                    
                                       το μέγεθος τροχού / μέγεθος ελαστικού,
                                    
                                 
                                       2.2.1.7.
                                    
                                    
                                       η εκκεντρότητα τροχού.
                                    
                                 
                     
                           2.2.2.
                        
                        
                           «Τύπος οχήματος όσον αφορά το σύστημα παρακολούθησης της πίεσης των ελαστικών»:
                           
                                       2.2.2.1.
                                    
                                    
                                       η εμπορική ονομασία ή το εμπορικό σήμα του κατασκευαστή,
                                    
                                 
                                       2.2.2.2.
                                    
                                    
                                       τα χαρακτηριστικά του οχήματος που επηρεάζουν σημαντικά την απόδοση του συστήματος παρακολούθησης της πίεσης των ελαστικών,
                                    
                                 
                                       2.2.2.3.
                                    
                                    
                                       ο τύπος και ο σχεδιασμός του συστήματος παρακολούθησης της πίεσης των ελαστικών,
                                    
                                 
                     
         
               2.3.
            
            
               Ως «τροχός» νοείται ένας πλήρης τροχός που αποτελείται από μια ζάντα και έναν δίσκο·
               
                           2.3.1.
                        
                        
                           Ως «χαρακτηρισμός μεγέθους τροχού» νοείται ένας χαρακτηρισμός που περιλαμβάνει τουλάχιστον την ονομαστική διάμετρο της ζάντας, το ονομαστικό πλάτος της ζάντας και το προφίλ της ζάντας·
                        
                     
                           2.3.2.
                        
                        
                           Ως «εκκεντρότητα τροχού» νοείται η απόσταση από το μέτωπο στερέωσης της πλήμνης έως τον κεντρικό άξονα της ζάντας.
                        
                     
         
               2.4.
            
            
               Ως «ελαστικό» νοείται ένα πνευματικό ελαστικό, το οποίο αποτελείται από ένα ενισχυμένο εύκαμπτο περίβλημα που διαθέτει, ή αποτελεί σε συνδυασμό με τον τροχό στον οποίο είναι τοποθετημένο, έναν συνεχή, κατά βάση σπειροειδή, κλειστό θάλαμο που περιέχει κάποιο αέριο (συνήθως αέρα) ή αέριο και υγρό, το οποίο προορίζεται κανονικά για χρήση σε πίεση μεγαλύτερη από την ατμοσφαιρική. Αυτό μπορεί να είναι:
               
                           2.4.1.
                        
                        
                           «κανονικό ελαστικό», δηλαδή ελαστικό κατάλληλο για όλες τις κανονικές, εντός του οδικού δικτύου, συνθήκες χρήσης·
                        
                     
                           2.4.2.
                        
                        
                           «εφεδρικό ελαστικό προσωρινής χρήσης», δηλαδή ελαστικό που έχει σχεδιαστεί ειδικά ώστε να διαφέρει από ένα κανονικό ελαστικό και προορίζεται μόνο για προσωρινή χρήση υπό περιορισμένες συνθήκες οδήγησης·
                        
                     
                           2.4.3.
                        
                        
                           Ο όρος «ελαστικό τύπου run flat» ή «αυτο-υποστηριζόμενο ελαστικό» αναφέρεται σε ένα ελαστικό με αέρα με τεχνικά χαρακτηριστικά (για παράδειγμα, ενισχυμένες παρειές, κ.λπ.) που του επιτρέπουν, εφόσον είναι τοποθετημένο στον κατάλληλο τροχό και ελλείψει οποιουδήποτε πρόσθετου εξαρτήματος, να παρέχει τουλάχιστον τις βασικές λειτουργίες ελαστικού σε όχημα κινούμενο με ταχύτητα 80 km/h (50 mph) και για απόσταση 80 km υπό συνθήκες απώλειας πίεσης του ελαστικού.
                        
                     
                           2.4.4.
                        
                        
                           Ως «σύστημα τύπου run flat» ή «σύστημα συνέχισης της οδήγησης» νοείται ένα σύνολο συγκεκριμένων λειτουργικά αλληλεξαρτώμενων στοιχείων, συμπεριλαμβανομένου του ελαστικού, τα οποία διασφαλίζουν από κοινού τις προδιαγραφόμενες επιδόσεις παρέχοντας τουλάχιστον τις βασικές λειτουργίες του ελαστικού σε όχημα κινούμενο με ταχύτητα 80 km/h (50 mph) και για απόσταση 80 km υπό συνθήκες απώλειας πίεσης ελαστικού.
                        
                     
         
               2.5.
            
            
               Ως«οδήγηση υπό συνθήκες απώλειας πίεσης ελαστικού» νοείται η κατάσταση ενός ελαστικού το οποίο διατηρεί ουσιαστικά τη δομική του ακεραιότητα όταν η εσωτερική του πίεση κυμαίνεται μεταξύ 0 και 70 kPa.
            
         
               2.6.
            
            
               Ως «βασικές λειτουργίες ελαστικού» νοείται η συνήθης ικανότητα ενός φουσκωμένου ελαστικού να φέρει ένα δεδομένο φορτίο μέχρι μια καθορισμένη ταχύτητα και να μεταδίδει τις δυνάμεις κίνησης, διεύθυνσης και πέδησης στην επιφάνεια επί της οποίας κινείται.
            
         
               2.7.
            
            
               Ως «χαρακτηρισμός μεγέθους ελαστικού» νοείται ένας συνδυασμός μεγεθών που προσδιορίζουν με μοναδικό τρόπο τις γεωμετρικές διαστάσεις του ελαστικού, όπως το ονομαστικό πλάτος διατομής, τον ονομαστικό λόγο διατομής και την ονομαστική διάμετρο. Ακριβείς ορισμοί των χαρακτηριστικών αυτών παρέχονται στον κανονισμό αριθ. 30.
            
         
               2.8.
            
            
               Ως «δομή ελαστικού» νοούνται τα τεχνικά χαρακτηριστικά του σκελετού του ελαστικού. Η δομή μπορεί να είναι συμβατική (διαγώνια ή σταυρωτή), σταυρωτή με ζώνη, ακτινωτή ή ελαστικά τύπου run flat, όπως ορίζεται περαιτέρω στον κανονισμό αριθ. 30.
            
         
               2.9.
            
            
               Ως «κανονική εφεδρική μονάδα» νοείται το σύνολο τροχού και ελαστικού που είναι ίδια ως προς τους χαρακτηρισμούς μεγέθους τροχού και ελαστικού, την εκκεντρότητα του τροχού και τη δομή του ελαστικού με εκείνη που είναι τοποθετημένη στην ίδια αξονική θέση και με το συγκεκριμένο μοντέλο ή έκδοση οχήματος για κανονική λειτουργία. Περιλαμβάνει την περίπτωση τροχού που έχει κατασκευαστεί από άλλο υλικό, για παράδειγμα, χάλυβα αντί για κράμα αλουμινίου, ο οποίος ενδεχομένως χρησιμοποιεί διαφορετικούς τύπους περικοχλίων ή κοχλίων στερέωσης των τροχών, αλλά που κατά τα άλλα είναι όμοιος με τον τροχό που προορίζεται για κανονική λειτουργία.
            
         
               2.10.
            
            
               Ως «εφεδρική μονάδα προσωρινής χρήσης» νοείται ένα σύνολο οποιουδήποτε τροχού και ελαστικού που δεν περιλαμβάνεται στον ορισμό της «κανονικής εφεδρικής μονάδας» στην παράγραφο 2.9. Οι εφεδρικές μονάδες προσωρινής χρήσης μπορεί να ανήκουν στους ακόλουθους τύπους:
               
                           2.10.1.
                        
                        
                           Τύπος 1
                           Ένα σύνολο στο οποίο το ελαστικό είναι εφεδρικό ελαστικό προσωρινής χρήσης, όπως ορίζεται στην παράγραφο 2.4.2·
                        
                     
                           2.10.2.
                        
                        
                           Τύπος 2
                           Ένα σύνολο στο οποίο ο τροχός έχει διαφορετική εκκεντρότητα από εκείνη του τροχού που είναι τοποθετημένος στην ίδια αξονική θέση για την κανονική λειτουργία του οχήματος·
                        
                     
                           2.10.3.
                        
                        
                           Τύπος 3
                           Ένα σύνολο στο οποίο το ελαστικό έχει διαφορετική δομή από εκείνη του ελαστικού που είναι τοποθετημένο στην ίδια αξονική θέση για την κανονική λειτουργία του οχήματος·
                        
                     
                           2.10.4.
                        
                        
                           Τύπος 4
                           Ένα σύνολο στο οποίο το ελαστικό είναι κανονικό ελαστικό, όπως ορίζεται στην παράγραφο 2.4.1 αλλά όπου ο χαρακτηρισμός μεγέθους του τροχού ή του ελαστικού ή και των δύο, διαφέρει από τον χαρακτηρισμό μεγέθους του τροχού ή του ελαστικού που είναι τοποθετημένα στην ίδια αξονική θέση για την κανονική λειτουργία του οχήματος·
                        
                     
                           2.10.5.
                        
                        
                           Τύπος 5
                           Ένα σύνολο στο οποίο μια μονάδα τροχού και ελαστικού, όπως ορίζεται στην παράγραφο 2.4.3 ή 2.4.4, είναι τοποθετημένη στο όχημα για κανονική, μακρόχρονη χρήση επί του οδικού δικτύου, αλλά χρησιμοποιείται σε περίπτωση έκτακτης ανάγκης κατά την οποία θα ξεφουσκώσει πλήρως κάποιο ελαστικό·
                        
                     
         
               2.11.
            
            
               Ως «μέγιστη μάζα» νοείται η μέγιστη τιμή του οχήματος που δηλώνει ο κατασκευαστής ως τεχνικώς αποδεκτή (η μάζα αυτή ενδεχομένως να είναι μεγαλύτερη από τη «μέγιστη αποδεκτή μάζα» που ορίζεται σε επίπεδο εθνικής διοίκησης)·
            
         
               2.12.
            
            
               Ως «μέγιστο φορτίο ανά άξονα» νοείται η μέγιστη τιμή, όπως δηλώνεται από τον κατασκευαστή, της συνολικής κατακόρυφης δύναμης μεταξύ της επιφάνειας επαφής των ελαστικών ή του ίχνους ενός άξονα και του εδάφους και προκύπτει από το μέρος της μάζας που φέρει ο εν λόγω άξονας· το φορτίο αυτό μπορεί να είναι μεγαλύτερο από το «επιτρεπόμενο φορτίο ανά άξονα» που ορίζεται σε επίπεδο εθνικής διοίκησης. Το άθροισμα των φορτίων ανά άξονα μπορεί να είναι μεγαλύτερο από την τιμή που αντιστοιχεί στη συνολική μάζα του οχήματος·
            
         
               2.13.
            
            
               Ως «σύστημα προειδοποίησης απώλειας πίεσης των ελαστικών» (Run-Flat Warning System) νοείται ένα σύστημα το οποίο ενημερώνει τον οδηγό ότι ένα ελαστικό λειτουργεί υπό συνθήκες απώλειας πίεσης.
            
         
               2.14.
            
            
               Ως «σύστημα παρακολούθησης της πίεσης των ελαστικών» (Tyre Pressure Monitoring System - TPMS) νοείται ένα σύστημα που είναι τοποθετημένο σε ένα όχημα και είναι σε θέση να υπολογίσει την πίεση των ελαστικών ή τη διακύμανση της πίεσης αυτής με την πάροδο του χρόνου και να διαβιβάζει τις αντίστοιχες πληροφορίες στον χρήστη ενώ το όχημα βρίσκεται σε λειτουργία.
            
         
               2.15.
            
            
               Ως «πίεση πλήρωσης ελαστικών εν ψυχρώ» νοείται η πίεση των ελαστικών σε θερμοκρασία περιβάλλοντος, σε περίπτωση απουσίας οποιασδήποτε υπερπίεσης λόγω χρήσης των ελαστικών.
            
         
               2.16.
            
            
               Ως «συνιστώμενη πίεση πλήρωσης εν ψυχρώ (Prec)» νοείται η πίεση που συνιστάται για κάθε θέση των ελαστικών από τον κατασκευαστή του οχήματος, για τις προβλεπόμενες συνθήκες λειτουργίας (π.χ. ταχύτητα και φορτίο) του συγκεκριμένου οχήματος, όπως ορίζονται στην πινακίδα του οχήματος ή/και το εγχειρίδιο του κατόχου του οχήματος.
            
         
               2.17.
            
            
               Ως «πίεση λειτουργίας κατά τη χρήση (Pwarm)» νοείται η πίεση πλήρωσης για κάθε θέση των ελαστικών, η οποία είναι αυξημένη σε σχέση με την πίεση εν ψυχρώ (Prec) λόγω της θερμοκρασίας κατά τη διάρκεια χρήσης του οχήματος.
            
         
               2.18.
            
            
               Ως «πίεση δοκιμής (Ptest)» νοείται η πραγματική πίεση του (των) ελαστικού(-ών) που έχει επιλεγεί για κάθε θέση των ελαστικών μετά το ξεφούσκωμά τους στο πλαίσιο της διαδικασίας δοκιμής.
            
         
               2.19.
            
            
               Ως «τύπος συστήματος παρακολούθησης της πίεσης» νοούνται συστήματα που δεν διαφέρουν σημαντικά σε καθοριστικής σημασίας χαρακτηριστικά όπως:
               
                           α)
                        
                        
                           αρχή λειτουργίας·
                        
                     
                           β)
                        
                        
                           οποιαδήποτε κατασκευαστικά στοιχεία που ενδέχεται να έχουν σημαντική επίδραση στην απόδοση του συστήματος, όπως ορίζεται στην παράγραφο 5.3 του παρόντος κανονισμού.
                        
                     
         3.   ΑΙΤΗΣΗ ΓΙΑ ΧΟΡΗΓΗΣΗ ΕΓΚΡΙΣΗΣ
   3.1.   Η αίτηση έγκρισης ενός τύπου οχήματος όσον αφορά τον εξοπλισμό του με:
   
               α)
            
            
               εφεδρική μονάδα προσωρινής χρήσης (συμπεριλαμβανομένου, κατά περίπτωση, συστήματος ειδοποίησης run-flat)· ή/και
            
         
               β)
            
            
               σύστημα παρακολούθησης της πίεσης των ελαστικών
            
         υποβάλλεται από τον κατασκευαστή του οχήματος ή από τον δεόντως εξουσιοδοτημένο αντιπρόσωπό του.
   3.2.   Συνοδεύεται, εις τριπλούν, από περιγραφή του τύπου οχήματος όσον αφορά τα σημεία που ορίζονται στο παράρτημα 1 του παρόντος κανονισμού:
   3.3.   Στην αρχή έγκρισης τύπου ή την τεχνική υπηρεσία που είναι αρμόδια για τη διενέργεια των δοκιμών έγκρισης διατίθεται όχημα αντιπροσωπευτικό του προς έγκριση τύπου οχήματος.
   3.4.   Η διοικητική υπηρεσία πρέπει να επαληθεύσει την ύπαρξη ικανοποιητικών ρυθμίσεων για τη διασφάλιση αποτελεσματικού ελέγχου της συμμόρφωσης της παραγωγής πριν από τη χορήγηση έγκρισης τύπου.
   4.   ΕΓΚΡΙΣΗ
   4.1.   Εφόσον το όχημα που υποβάλλεται προς έγκριση με βάση τον παρόντα κανονισμό πληροί όλες τις απαιτήσεις της παραγράφου 5 κατωτέρω, η έγκριση του τύπου οχήματος αυτού χορηγείται.
   4.1.1.   Θα χορηγείται έγκριση τύπου οχήματος όσον αφορά τις διατάξεις σχετικά με την εφεδρική μονάδα προσωρινής χρήσης μόνο αν το όχημα πληροί τις απαιτήσεις των παραγράφων 5.1 και 5.2.
   4.1.2.   Θα χορηγείται έγκριση οχήματος όσον αφορά αποκλειστικά τις διατάξεις σχετικά με τα συστήματα παρακολούθησης της πίεσης των ελαστικών μόνο αν το όχημα πληροί τις απαιτήσεις της παραγράφου 5.3.
   4.2.   Για κάθε εγκρινόμενο τύπο χορηγείται αριθμός έγκρισης. Τα δύο πρώτα ψηφία του (επί του παρόντος 02, που αντιστοιχεί στη σειρά τροποποιήσεων 02) δηλώνουν τη σειρά τροποποιήσεων που ενσωματώνουν τις πλέον πρόσφατες σημαντικές τεχνικές τροποποιήσεις που έχουν γίνει στον κανονισμό τη στιγμή της έκδοσης της έγκρισης. Το ίδιο συμβαλλόμενο μέρος δεν επιτρέπεται να χορηγεί τον ίδιο αριθμό για διαφορετικό τύπο οχήματος. Ωστόσο, οι παραλλαγές μιας σειράς μοντέλων που ανήκουν σε διαφορετικές κατηγορίες σε σχέση με τα κριτήρια της παραγράφου 2.2, μπορεί να καλύπτονται από την ίδια έγκριση τύπου, εφόσον τα αποτελέσματα των δοκιμών που περιγράφονται στις παραγράφους 5.2 και 5.3 δεν παρουσιάζουν σημαντικές διαφορές.
   4.3.   Η έγκριση ή η επέκταση ή η απόρριψη της έγκρισης ενός τύπου οχήματος σύμφωνα με τον παρόντα κανονισμό κοινοποιείται στα συμβαλλόμενα μέρη της συμφωνίας που εφαρμόζουν τον παρόντα κανονισμό, μέσω εντύπου κοινοποίησης σύμφωνα με το υπόδειγμα του παραρτήματος 1 του παρόντος κανονισμού.
   4.4.   Σε κάθε όχημα το οποίο ανταποκρίνεται σε τύπο οχήματος που έχει εγκριθεί σύμφωνα με τον παρόντα κανονισμό τοποθετείται εμφανώς και σε σημείο ευπρόσιτο που καθορίζεται στο έντυπο έγκρισης ένα διεθνές σήμα έγκρισης αποτελούμενο από:
   4.4.1.   έναν κύκλο που περιβάλλει το γράμμα «E», ακολουθούμενο από τον χαρακτηριστικό αριθμό του κράτους που χορήγησε την έγκριση (3):
   4.4.2.   τον αριθμό του παρόντος κανονισμού ακολουθούμενο από:
   
               4.4.2.1.
            
            
               το γράμμα «R» στην περίπτωση των οχημάτων που έχουν εγκριθεί μόνο σύμφωνα με την παράγραφο 4.1.1.
            
         
               4.4.2.2.
            
            
               το γράμμα «P» στην περίπτωση των οχημάτων που έχουν εγκριθεί μόνο σύμφωνα με την παράγραφο 4.1.2.
            
         
               4.4.2.3.
            
            
               το γράμμα «RP» στην περίπτωση των οχημάτων που έχουν εγκριθεί σύμφωνα και με την παράγραφο 4.1.1 και με την παράγραφο 4.1.2.
            
         4.4.3.   μια παύλα και τον αριθμό έγκρισης, δεξιά από τις ενδείξεις που προβλέπονται στις παραγράφους 4.4.1 και 4.4.2.
   4.5.   Αν το όχημα πληροί τις προϋποθέσεις ενός εγκεκριμένου τύπου οχήματος, βάσει ενός ή περισσότερων κανονισμών που επισυνάπτονται στη συμφωνία, στη χώρα που χορήγησε την έγκριση βάσει του παρόντος κανονισμού, δεν χρειάζεται να επαναλαμβάνεται το σύμβολο που ορίζεται στην παράγραφο 4.4.1· Σε αυτή την περίπτωση, ο κανονισμός και οι αριθμοί έγκρισης καθώς και τα πρόσθετα σύμβολα όλων των κανονισμών βάσει των οποίων χορηγήθηκε έγκριση στη χώρα που χορήγησε έγκριση βάσει του παρόντος κανονισμού, τοποθετούνται σε κατακόρυφες στήλες στα δεξιά του συμβόλου που προβλέπεται στην παράγραφο 4.4.1.
   4.6.   Το σήμα έγκρισης είναι ευανάγνωστο και ανεξίτηλο.
   4.7.   Το σήμα έγκρισης τίθεται κοντά ή επάνω στην πινακίδα με τα στοιχεία του οχήματος που τοποθετεί ο κατασκευαστής.
   4.8.   Στο παράρτημα 2 του παρόντος κανονισμού παρέχονται παραδείγματα των σημάτων έγκρισης.
   5.   ΠΡΟΔΙΑΓΡΑΦΕΣ ΚΑΙ ΔΟΚΙΜΕΣ
   5.1.   Γενικά
   
   5.1.1.   Τα ελαστικά που προορίζονται για χρήση ως μέρος μιας εφεδρικής μονάδας προσωρινής χρήσης, όπως ορίζεται στην παράγραφο 2.10, εγκρίνονται σύμφωνα με τον κανονισμό αριθ. 30.
   5.1.2.   Για τα οχήματα με τέσσερις τουλάχιστον τροχούς, το ωφέλιμο φορτίο της εφεδρικής μονάδας προσωρινής χρήσης είναι τουλάχιστον ίσο με το μισό από το πλέον υψηλό μέγιστο φορτίο ανά άξονα του οχήματος· αν η χρήση της περιορίζεται σε έναν συγκεκριμένο άξονα που αναφέρεται στις οδηγίες της κατωτέρω παραγράφου 6, το ωφέλιμο φορτίο της είναι τουλάχιστον ίσο με το μισό του μέγιστου φορτίου του άξονα αυτού.
   5.1.3.   Η ταχύτητα εκ κατασκευής της εφεδρικής μονάδας προσωρινής χρήσης είναι τουλάχιστον 120 km/h για τους τύπους 1, 2 και 3.
   5.1.4.   Η εφεδρική μονάδα προσωρινής χρήσης θα παρουσιάζει τα ακόλουθα χαρακτηριστικά:
   
               5.1.4.1.
            
            
               Ένα προειδοποιητικό σύμβολο μέγιστης ταχύτητας 80 km/h διατεταγμένο σύμφωνα με το παρακάτω διάγραμμα θα είναι μόνιμα τοποθετημένο σε εμφανές σημείο στην εξωτερική επιφάνεια του τροχού.
               
                  
               Στην περίπτωση των οχημάτων που προορίζονται για πώληση σε χώρες που χρησιμοποιούν βρετανικές μονάδες μέτρησης, ένα πρόσθετο προειδοποιητικό σύμβολο, όμοιο με αυτό που περιγράφεται ανωτέρω, με εξαίρεση ότι ο αριθμός «80» θα αντικαθίσταται με τον αριθμό «50» και η ένδειξη «km/h» με την ένδειξη «mph», θα είναι μόνιμα τοποθετημένο σε εμφανές σημείο της εξωτερικής επιφάνειας του τροχού.
               Εναλλακτικά, ένα μόνο προειδοποιητικό σύμβολο διατεταγμένο σύμφωνα με το παρακάτω διάγραμμα θα είναι μόνιμα τοποθετημένο σε εμφανές σημείο της εξωτερικής επιφάνειας του τροχού.
               
                  
               Τα κεφαλαία γράμματα θα έχουν ύψος τουλάχιστον 5 mm και οι αριθμοί «80» και «50» θα έχουν ύψος τουλάχιστον 20 mm με τα στοιχεία που συνθέτουν κάθε χαρακτήρα του αριθμού να έχουν πάχος γραμμής τουλάχιστον 3 mm. Τα μικρά γράμματα θα έχουν ύψος γραμμής τουλάχιστον 5 mm. Όλο το κείμενο πρέπει να βρίσκεται εντός περιγράμματος και σε φόντο με χρωματική αντίθεση.
               Οι απαιτήσεις της παρούσας παραγράφου ισχύουν μόνο για την εφεδρική μονάδα προσωρινής χρήσης τύπου 1, 2 και 3, όπως ορίζεται στις παραγράφους 2.10.1, 2.10.2 και 2.10.3.
            
         
               5.1.4.1.1.
            
            
               Ένα προειδοποιητικό σύμβολο μέγιστης ταχύτητας 120 km/h διατεταγμένο σύμφωνα με το παρακάτω διάγραμμα θα είναι μόνιμα τοποθετημένο σε εμφανές σημείο στην εξωτερική επιφάνεια του τροχού.
               
                  
               Στην περίπτωση των οχημάτων που προορίζονται για πώληση σε χώρες που χρησιμοποιούν βρετανικές μονάδες μέτρησης, ένα πρόσθετο προειδοποιητικό σύμβολο, όμοιο με αυτό που περιγράφεται ανωτέρω, με εξαίρεση ότι ο αριθμός «120» θα αντικαθίσταται με τον αριθμό «75» και η ένδειξη «km/h» με την ένδειξη «mph», θα είναι μόνιμα τοποθετημένο σε εμφανές σημείο της εξωτερικής επιφάνειας του τροχού.
               Εναλλακτικά, ένα μόνο προειδοποιητικό σύμβολο διατεταγμένο σύμφωνα με το παρακάτω διάγραμμα θα είναι μόνιμα τοποθετημένο σε εμφανές σημείο της εξωτερικής επιφάνειας του τροχού.
               
                  
               Τα κεφαλαία γράμματα θα έχουν ύψος τουλάχιστον 5 mm και οι αριθμοί «120» και «75» θα έχουν ύψος τουλάχιστον 20 mm με τα στοιχεία που συνθέτουν κάθε χαρακτήρα του αριθμού να έχουν πάχος γραμμής τουλάχιστον 3 mm. Τα μικρά γράμματα θα έχουν ύψος γραμμής τουλάχιστον 5 mm. Όλο το κείμενο πρέπει να βρίσκεται εντός περιγράμματος και σε φόντο με χρωματική αντίθεση.
               Οι απαιτήσεις της παρούσας παραγράφου ισχύουν μόνο για την εφεδρική μονάδα προσωρινής χρήσης τύπου 4, όπως ορίζεται στην παράγραφο 2.10.4, που παρέχεται προς χρήση σε οχήματα της κατηγορίας M1.
            
         
               5.1.4.2.
            
            
               Εφόσον τοποθετείται σε όχημα για προσωρινή χρήση, η επιφάνεια του τροχού ή/και του ελαστικού που είναι διατεταγμένη προς τα έξω θα πρέπει να έχει χαρακτηριστικό χρώμα ή χρωματικό μοτίβο το οποίο να διαφέρει σαφώς από το (τα) χρώμα(-τα) των κανονικών μονάδων. Αν είναι δυνατόν να τοποθετηθεί κάλυμμα τροχού στην εφεδρική μονάδα προσωρινής χρήσης, το χαρακτηριστικό χρώμα ή χρωματικό μοτίβο δεν πρέπει να καλύπτεται από το κάλυμμα αυτό.
            
         5.1.5.   Εκτός από την περίπτωση ελαστικών τύπου run-flat/αυτό-υποστηριζόμενων ελαστικών ή συστήματος run-flat/συνέχισης της οδήγησης, επιτρέπεται η προμήθεια μόνο μίας εφεδρικής μονάδας προσωρινής χρήσης στο όχημα.
   5.1.6.   Στην περίπτωση οχημάτων που είναι εξοπλισμένα με ελαστικά τύπου run-flat/αυτό-υποστηριζόμενα ελαστικά ή σύστημα run-flat/συνέχισης της οδήγησης, το όχημα θα πρέπει επίσης να είναι εξοπλισμένο με σύστημα προειδοποίησης απώλειας πίεσης των ελαστικών (όπως ορίζεται στην παράγραφο 2.13), το οποίο θα μπορεί να λειτουργεί σε ταχύτητα από 40 km/h έως τη μεγίστη εκ κατασκευής ταχύτητα του οχήματος και θα πληροί τις απαιτήσεις των παραγράφων 5.1.6.1 έως 5.1.6.6. Ωστόσο, αν το όχημα είναι εξοπλισμένο με σύστημα παρακολούθησης της πίεσης των ελαστικών που πληροί τις απαιτήσεις της παραγράφου 5.3, δεν απαιτείται επιπλέον η τοποθέτηση συστήματος προειδοποίησης απώλειας πίεσης.
   
               5.1.6.1.
            
            
               Η προειδοποίηση θα γίνεται μέσω ενός οπτικού κίτρινου προειδοποιητικού σήματος.
            
         
               5.1.6.2.
            
            
               Το προειδοποιητικό σήμα πρέπει να παραμένει αναμμένο μέχρι ο διακόπτης ανάφλεξης (μίζα) να βρίσκεται στη θέση «on» (λειτουργία) (έλεγχος λυχνίας).
            
         
               5.1.6.3.
            
            
               Ο οδηγός θα ειδοποιείται μέσω του προειδοποιητικού σήματος που αναφέρεται στην παράγραφο 5.1.6.1 το αργότερο όταν εντοπιστεί ότι ένα ελαστικό λειτουργεί σε κατάσταση απώλειας πίεσης.
            
         
               5.1.6.4.
            
            
               Ο οδηγός θα ειδοποιείται για τυχόν ηλεκτρική βλάβη ή ανωμαλία του αισθητήρα που επηρεάζει το σύστημα προειδοποίησης απώλειας πίεσης των ελαστικών, καθώς και για τυχόν βλάβη της ηλεκτρικής πηγής, τροφοδοσίας ή μετάδοσης του σήματος εξόδου, μέσω ενός οπτικού κίτρινου σήματος απώλειας πίεσης. Αν το προειδοποιητικό σήμα που περιγράφεται στην παράγραφο 5.1.6.1 χρησιμοποιείται για να δηλώσει και ότι ένα ελαστικό βρίσκεται σε κατάσταση απώλειας πίεσης και ότι υπάρχει δυσλειτουργία στο σύστημα προειδοποίησης απώλειας πίεσης, ισχύουν τα εξής: με το διακόπτη ανάφλεξης (μίζα) να βρίσκεται στη θέση «on» (λειτουργία), το προειδοποιητικό σήμα αναβοσβήνει για να δηλώσει ότι υπάρχει βλάβη στο σύστημα. Έπειτα από σύντομο χρονικό διάστημα, το προειδοποιητικό σήμα παραμένει συνεχώς αναμμένο για όσο διάστημα συνεχιστεί η βλάβη και ο διακόπτης ανάφλεξης (μίζα) βρίσκεται στη θέση «on» (λειτουργία). Το προειδοποιητικό σήμα θα συνεχίσει να αναβοσβήνει και να παραμένει αναμμένο κάθε φορά που ο διακόπτης ανάφλεξης (μίζα) τίθεται στη θέση «on» (λειτουργία), έως ότου αποκατασταθεί η βλάβη.
            
         
               5.1.6.5.
            
            
               Σε περίπτωση χειροκίνητης επαναφοράς του συστήματος σύμφωνα με τις οδηγίες του κατασκευαστή του, δεν θα ισχύουν οι διατάξεις των παραγράφων 5.1.6.3 και 5.1.6.4.
            
         
               5.1.6.6.
            
            
               Η λειτουργία του προειδοποιητικού σήματος που καθορίζεται στις παραγράφους 5.1.6.2 έως 5.1.6.4 θα πληροί τις απαιτήσεις του παραρτήματος 4.
            
         5.1.7.   Αν το όχημα είναι εξοπλισμένο με εφεδρική μονάδα προσωρινής χρήσης αποθηκευμένη σε κατάσταση χαμηλής πίεσης, το όχημα θα πρέπει να διαθέτει συσκευή για την πλήρωση του ελαστικού στην πίεση που προβλέπεται για προσωρινή χρήση εντός το ανώτερο 10 λεπτών.
   5.2.   Δοκιμή πέδησης
   
   5.2.1.   Τα οχήματα στα οποία πρόκειται να τοποθετηθούν εφεδρικές μονάδες προσωρινής χρήσης πρέπει να πληρούν τις απαιτήσεις του παραρτήματος 3 του παρόντος κανονισμού.
   5.3.   Σύστημα παρακολούθησης της πίεσης των ελαστικών (TPMS)
   
   5.3.1.   Γενικές απαιτήσεις
   
   
               5.3.1.1.
            
            
               Με την επιφύλαξη των απαιτήσεων της παραγράφου 12, οποιοδήποτε όχημα κατηγορίας M1 με ανώτατο όριο μάζας 3 500 kg και κατηγορίας N1, και στις δύο περιπτώσεις με όλους τους άξονες εξοπλισμένους με μονά ελαστικά, που είναι εξοπλισμένο με σύστημα παρακολούθησης της πίεσης των ελαστικών σύμφωνα με τον ορισμό της παραγράφου 2.14 πρέπει να πληροί τις απαιτήσεις επίδοσης που καθορίζονται στις κατωτέρω παραγράφους 5.3.1.2 έως 5.3.5.5 και θα πρέπει να ελέγχεται σύμφωνα με το παράρτημα 5.
            
         
               5.3.1.2.
            
            
               Οποιοδήποτε σύστημα παρακολούθησης της πίεσης των ελαστικών που είναι τοποθετημένο σε όχημα πρέπει να συμμορφώνεται με τις απαιτήσεις του κανονισμού αριθ. 10.
            
         
               5.3.1.3.
            
            
               Το σύστημα θα λειτουργεί από 40 km/h ή λιγότερο μέχρι τη μέγιστη ταχύτητα του οχήματος.
            
         5.3.2.   Εντοπισμός πίεσης των ελαστικών για απώλεια μετά από συμβάν (δοκιμή διάτρησης).
   
   
               5.3.2.1.
            
            
               Το σύστημα TPMS θα ελέγχεται σύμφωνα με τη διαδικασία δοκιμής που προβλέπεται στην παράγραφο 2.6.1 του παραρτήματος 5. Όταν υποβάλλεται σε δοκιμή με βάση αυτή τη διαδικασία, το TPMS θα εκπέμπει το προειδοποιητικό σήμα που περιγράφεται στην παράγραφο 5.3.5, μέσα σε 10 λεπτά αφού η πίεση λειτουργίας σε ένα από τα ελαστικά του οχήματος μειωθεί κατά 20 τοις εκατό ή έχει ελάχιστη πίεση 150 kPa, αναλόγως ποια από τις δύο είναι μεγαλύτερη.
            
         5.3.3.   Εντοπισμός επιπέδου πίεσης σε ένα ελαστικό πολύ πιο κάτω από τη συνιστώμενη πίεση για βέλτιστη επίδοση, καθώς και για λόγους κατανάλωσης καυσίμου και ασφάλειας (δοκιμή διάχυσης).
   
   
               5.3.3.1.
            
            
               Το σύστημα TPMS θα ελέγχεται σύμφωνα με τη διαδικασία δοκιμής που προβλέπεται στην παράγραφο 2.6.2 του παραρτήματος 5. Όταν υποβάλλεται σε δοκιμή με βάση αυτή τη διαδικασία, το TPMS θα εκπέμπει το προειδοποιητικό σήμα που περιγράφεται στην παράγραφο 5.3.5, μέσα σε 60 λεπτά συνολικού χρόνου οδήγησης αφού η πίεση λειτουργίας σε ένα από τα ελαστικά του οχήματος, σε σύνολο τεσσάρων ελαστικών, μειωθεί κατά 20 τοις εκατό.
            
         5.3.4.   Δοκιμή εντοπισμού δυσλειτουργίας
   
   
               5.3.4.1.
            
            
               Το σύστημα TPMS θα ελέγχεται σύμφωνα με τη διαδικασία δοκιμής που προβλέπεται στην παράγραφο 3. του παραρτήματος 5. Όταν υποβάλλεται στη δοκιμή αυτή, το TPMS θα εκπέμπει το προειδοποιητικό σήμα που περιγράφεται στην παράγραφο 5.3.5, μέσα σε 10 λεπτά αφού παρουσιαστεί κάποια δυσλειτουργία που επηρεάζει την παραγωγή ή μετάδοση σημάτων ελέγχου ή απόκρισης στο σύστημα παρακολούθησης της πίεσης των ελαστικών. Αν το σύστημα παρεμποδίζεται από εξωτερικές επιδράσεις (π.χ. ραδιοσυχνότητες, θόρυβος), ο χρόνος για τον εντοπισμό δυσλειτουργιών μπορεί να παραταθεί.
            
         5.3.5.   Προειδοποίηση.
   
   
               5.3.5.1.
            
            
               Η προειδοποίηση θα γίνεται μέσω ενός οπτικού προειδοποιητικού σήματος σύμφωνα με τον κανονισμό αριθ. 121.
            
         
               5.3.5.2.
            
            
               Το προειδοποιητικό σήμα πρέπει να παραμένει αναμμένο μέχρι ο διακόπτης ανάφλεξης (μίζα) να ευρίσκεται στη θέση «on» (λειτουργία) (έλεγχος λυχνίας). [Η απαίτηση αυτή δεν ισχύει για τις ενδείξεις που εμφανίζονται σε κοινό χώρο].
            
         
               5.3.5.3.
            
            
               Το προειδοποιητικό σήμα πρέπει να είναι ορατό κατά τη διάρκεια της ημέρας. Η ικανοποιητική κατάσταση του σήματος πρέπει να είναι δυνατόν να ελεγχθεί εύκολα από τη θέση του οδηγού.
            
         
               5.3.5.4
            
            
               Η ένδειξη δυσλειτουργίας μπορεί να είναι το ίδιο προειδοποιητικό σήμα με αυτό που χρησιμοποιείται για την ένδειξη τυχόν απώλειας πίεσης. Αν το προειδοποιητικό σήμα που περιγράφεται στην παράγραφο 5.3.5.1 χρησιμοποιείται για να δηλώσει ότι ένα ελαστικό βρίσκεται σε κατάσταση απώλειας πίεσης και ότι υπάρχει δυσλειτουργία στο σύστημα TPMS, ισχύουν τα εξής: με το διακόπτη ανάφλεξης (μίζα) να βρίσκεται στη θέση «on» (λειτουργία), το προειδοποιητικό σήμα αναβοσβήνει για να δηλώσει ότι υπάρχει δυσλειτουργία. Έπειτα από σύντομο χρονικό διάστημα, το προειδοποιητικό σήμα παραμένει συνεχώς αναμμένο για όσο διάστημα συνεχιστεί η δυσλειτουργία και ο διακόπτης ανάφλεξης (μίζα) βρίσκεται στη θέση «on» (λειτουργία). Το προειδοποιητικό σήμα θα συνεχίσει να αναβοσβήνει και να παραμένει αναμμένο κάθε φορά που ο διακόπτης ανάφλεξης (μίζα) τίθεται στη θέση «on» (λειτουργία), έως ότου αποκατασταθεί η δυσλειτουργία.
            
         
               5.3.5.5.
            
            
               Η προειδοποιητική ένδειξη που περιγράφεται στην παράγραφο 5.3.5.1 μπορεί να αναβοσβήνει για να δηλώσει την επαναφορά του συστήματος παρακολούθησης της πίεσης των ελαστικών, σύμφωνα με το εγχειρίδιο του κατόχου του οχήματος.
            
         6.   ΣΥΜΠΛΗΡΩΜΑΤΙΚΕΣ ΠΛΗΡΟΦΟΡΙΕΣ
   6.1.   Αν στο όχημα έχει τοποθετηθεί εφεδρική μονάδα προσωρινής χρήσης, το εγχειρίδιο του κατόχου του οχήματος πρέπει να περιλαμβάνει τουλάχιστον τις ακόλουθες πληροφορίες:
   6.1.1.   Δήλωση του κινδύνου που προκύπτει από μη συμμόρφωση με τους περιορισμούς ως προς τη χρήση μιας εφεδρικής μονάδας προσωρινής χρήσης, καθώς και δήλωση σχετικά με τη χρήση αποκλειστικά για έναν συγκεκριμένο άξονα, ανάλογα με την περίπτωση.
   6.1.2.   Προτροπή οδήγησης με προσοχή και σε ταχύτητα όχι μεγαλύτερη από τη μέγιστη επιτρεπόμενη ταχύτητα των 80 km/h (50 mph), όταν στο όχημα έχει τοποθετηθεί εφεδρική μονάδα προσωρινής χρήσης τύπου 1, 2 ή 3, όπως ορίζεται στις παραγράφους 2.10.1, 2.10.2 ή 2.10.3, και εκ νέου εγκατάσταση μιας κανονικής μονάδας το συντομότερο δυνατόν. Θα πρέπει να καθίσταται σαφές ότι η προτροπή αυτή ισχύει και για εφεδρική μονάδα προσωρινής χρήσης τύπου 5, όπως ορίζεται στην παράγραφο 2.10.5. που χρησιμοποιείται σε κατάσταση λειτουργίας με χαμηλή πίεση των ελαστικών.
   
               6.1.2.1.
            
            
               Προτροπή οδήγησης με προσοχή και σε ταχύτητα όχι μεγαλύτερη από τη μέγιστη επιτρεπόμενη ταχύτητα των 120 km/h (75 mph), όταν στο όχημα έχει τοποθετηθεί εφεδρική μονάδα προσωρινής χρήσης τύπου 4, όπως ορίζεται στις παραγράφους 2.10.4., και εκ νέου εγκατάσταση μιας κανονικής μονάδας το συντομότερο δυνατόν.
            
         6.1.3.   Δήλωση ότι δεν επιτρέπεται η λειτουργία του οχήματος με περισσότερες από μία εφεδρικές μονάδες προσωρινής χρήσης τοποθετημένες ταυτόχρονα. Η απαίτηση αυτή ισχύει μόνο για την εφεδρική μονάδα προσωρινής χρήσης τύπου 1, 2 και 3, όπως ορίζεται στις παραγράφους 2.10.1, 2.10.2 και 2.10.3.
   6.1.4.   Σαφή ένδειξη της πίεσης πλήρωσης που προβλέπεται από τον κατασκευαστή του οχήματος για το ελαστικό της εφεδρικής μονάδας προσωρινής χρήσης.
   6.1.5.   Για τα οχήματα που είναι εφοδιασμένα με εφεδρική μονάδα προσωρινής χρήσης αποθηκευμένη σε ξεφούσκωτη κατάσταση, περιγραφή της διαδικασίας πλήρωσης του ελαστικού με την πίεση που προβλέπεται για προσωρινή χρήση, μέσω της διάταξης που αναφέρεται στην ανωτέρω παράγραφο 5.1.7.
   6.2.   Αν το όχημα διαθέτει σύστημα παρακολούθησης της πίεσης των ελαστικών ή σύστημα προειδοποίησης απώλειας πίεσης των ελαστικών, το εγχειρίδιο του κατόχου του οχήματος πρέπει να περιλαμβάνει τουλάχιστον τις ακόλουθες πληροφορίες:
   6.2.1.   Δήλωση ότι το όχημα διαθέτει τέτοιο σύστημα (και πληροφορίες για την επαναφορά του συστήματος, αν το σύστημα αυτό καθαυτό περιλαμβάνει μια τέτοια δυνατότητα).
   6.2.2.   Εικόνα του ενδεικτικού συμβόλου που περιγράφεται στην παράγραφο 5.1.6.1 ή 5.3.5.1 ανάλογα με την περίπτωση (και εικόνα του ενδεικτικού συμβόλου δυσλειτουργίας, αν υπάρχει ειδική ένδειξη για τη λειτουργία αυτή).
   6.2.3.   Συμπληρωματικές πληροφορίες σχετικά με τη σημαντικότητα ενεργοποίησης της προειδοποιητικής ένδειξης σε περίπτωση χαμηλής πίεσης των ελαστικών και περιγραφή των διορθωτικών ενεργειών που πρέπει να αναληφθούν αν συμβεί κάτι τέτοιο.
   6.3.   Αν το όχημα δεν συνοδεύεται από εγχειρίδιο κατόχου, οι πληροφορίες που προβλέπονται στην ανωτέρω παράγραφο 6.1 ή/και 6.2 πρέπει να αναρτώνται σε εμφανές σημείο του οχήματος.
   7.   ΤΡΟΠΟΠΟΙΗΣΕΙΣ ΚΑΙ ΕΠΕΚΤΑΣΗ ΕΓΚΡΙΣΗΣ ΤΟΥ ΤΥΠΟΥ ΟΧΗΜΑΤΟΣ
   7.1.   Κάθε τροποποίηση του τύπου οχήματος κοινοποιείται στη διοικητική υπηρεσία που χορήγησε την έγκριση τύπου. Στην περίπτωση αυτή η υπηρεσία μπορεί:
   
               7.1.1.
            
            
               να θεωρήσει ότι οι τροποποιήσεις μπορεί να μην έχουν σημαντικές αρνητικές επιπτώσεις και ότι σε κάθε περίπτωση το όχημα εξακολουθεί να ικανοποιεί τις απαιτήσεις· ή
            
         
               7.1.2.
            
            
               να απαιτήσει περαιτέρω έκθεση δοκιμών από την τεχνική υπηρεσία που είναι αρμόδια για τη διεξαγωγή των δοκιμών.
            
         7.2.   Επιβεβαίωση ή άρνηση της έγκρισης, όπου θα αναφέρονται οι μεταβολές, κοινοποιείται στα συμβαλλόμενα μέρη της συμφωνίας που εφαρμόζουν τον παρόντα κανονισμό σύμφωνα με τη διαδικασία που καθορίζεται στην παράγραφο 4.3 ανωτέρω.
   7.3.   Η διοικητική υπηρεσία που εκδίδει την επέκταση έγκρισης καθορίζει αύξοντα αριθμό σε κάθε έγγραφο με το οποίο κοινοποιείται επέκταση.
   8.   ΣΥΜΜΟΡΦΩΣΗ ΠΑΡΑΓΩΓΗΣ
   8.1.   Οι διαδικασίες συμμόρφωσης της παραγωγής πρέπει να είναι σύμφωνες με τις προβλεπόμενες στο προσάρτημα 2 (E/ECE/324-E/ECE/TRANS/505/αναθ.2) της συμφωνίας, με τις ακόλουθες απαιτήσεις:
   8.2.   Η διοικητική υπηρεσία που έχει χορηγήσει έγκριση τύπου μπορεί οποιαδήποτε στιγμή να επαληθεύσει τη συμμόρφωση της παραγωγής σε κάθε μονάδα παραγωγής. Οι εν λόγω επαληθεύσεις διεξάγονται τουλάχιστον ανά έτος.
   9.   ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   9.1.   Η έγκριση που χορηγείται για έναν τύπο οχήματος δυνάμει του παρόντος κανονισμού είναι δυνατόν να ανακληθεί αν δεν ικανοποιούνται οι απαιτήσεις της παραγράφου 8.
   9.2.   Αν ένα συμβαλλόμενο μέρος της συμφωνίας που εφαρμόζει τον παρόντα κανονισμό ανακαλέσει μια έγκριση που έχει χορηγήσει προηγουμένως, πρέπει να ενημερώσει αμέσως σχετικά τα άλλα συμβαλλόμενα μέρη που εφαρμόζουν τον παρόντα κανονισμό, μέσω ενός αντιγράφου του εντύπου έγκρισης το οποίο στο τέλος θα φέρει, υπογεγραμμένη και χρονολογημένη, την ένδειξη «ΑΝΑΚΛΗΣΗ ΕΓΚΡΙΣΗΣ», με μεγάλα γράμματα.
   10.   ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
   Σε περίπτωση που ο κάτοχος της έγκρισης παύσει οριστικά την κατασκευή ενός τύπου οχήματος που εγκρίθηκε σύμφωνα με τον παρόντα κανονισμό, ενημερώνει σχετικά την αρχή που είχε χορηγήσει την έγκριση. Αφού λάβει τη σχετική κοινοποίηση η αρχή ενημερώνει τα άλλα συμβαλλόμενα μέρη της συμφωνίας που εφαρμόζουν τον παρόντα κανονισμό, μέσω ενός αντιγράφου του εντύπου έγκρισης το οποίο στο τέλος θα φέρει, υπογεγραμμένη και χρονολογημένη, την ένδειξη «ΠΑΥΣΗ ΠΑΡΑΓΩΓΗΣ», με μεγάλα γράμματα.
   11.   ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΤΩΝ ΔΟΚΙΜΩΝ ΕΓΚΡΙΣΗΣ ΚΑΙ ΤΩΝ ΔΙΟΙΚΗΤΙΚΩΝ ΥΠΗΡΕΣΙΩΝ
   Τα συμβαλλόμενα μέρη της συμφωνίας που εφαρμόζουν τον παρόντα κανονισμό κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι υπεύθυνες για τη διεξαγωγή των δοκιμών έγκρισης και των διοικητικών υπηρεσιών που χορηγούν εγκρίσεις και στις οποίες πρέπει να αποστέλλονται τα εκδοθέντα σε άλλες χώρες έγγραφα που πιστοποιούν έγκριση ή άρνηση ή επέκταση ή ανάκληση έγκρισης.
   12.   ΜΕΤΑΒΑΤΙΚΕΣ ΔΙΑΤΑΞΕΙΣ
   12.1.   Από την επίσημη ημερομηνία έναρξης ισχύος της σειράς τροποποιήσεων 01, κανένα συμβαλλόμενο μέρος που εφαρμόζει τον παρόντα κανονισμό δεν μπορεί να απορρίψει τη χορήγηση έγκρισης δυνάμει του παρόντος κανονισμού, όπως αυτός τροποποιήθηκε από τη σειρά τροποποιήσεων 01.
   12.2.   36 μήνες από την ημερομηνία θέσης σε ισχύ της σειράς τροποποιήσεων 01, τα συμβαλλόμενα μέρη που εφαρμόζουν τον παρόντα κανονισμό όσον αφορά τους εφεδρικούς τροχούς/ελαστικά προσωρινής χρήσης, τα ελαστικά τύπου run flat ή σύστημα run flat θα χορηγούν εγκρίσεις μόνο αν ο τύπος οχήματος που υποβάλλεται προς έγκριση πληροί τις απαιτήσεις του παρόντα κανονισμού, όπως τροποποιήθηκε από τη σειρά τροποποιήσεων 01.
   12.3.   Κανένα συμβαλλόμενο μέρος που εφαρμόζει τον παρόντα κανονισμό δεν πρέπει να απορρίψει τη χορήγηση επέκτασης έγκρισης σύμφωνα με τις προηγούμενες σειρές τροποποιήσεων του παρόντος κανονισμού.
   12.4.   Τα συμβαλλόμενα μέρη της συμφωνίας που εφαρμόζουν τον παρόντα κανονισμό θα συνεχίσουν να χορηγούν εγκρίσεις στους τύπους οχημάτων που ικανοποιούν τις απαιτήσεις του παρόντος κανονισμού, όπως αυτός τροποποιήθηκε με την προηγούμενη σειρά στο διάστημα των 36 μηνών που ακολούθησε την ημερομηνία έναρξης ισχύος της σειράς τροποποιήσεων 01.
   12.5.   Από την ημερομηνία της επίσημης θέσης σε ισχύ της σειράς τροποποιήσεων 02, κανένα συμβαλλόμενο μέρος που εφαρμόζει τον παρόντα κανονισμό δεν απορρίπτει τη χορήγηση εγκρίσεων σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 02.
   12.6.   Από την 1η Νοεμβρίου 2012, τα συμβαλλόμενα μέρη που εφαρμόζουν τον παρόντα κανονισμό μπορούν να απορρίψουν τη χορήγηση εθνικής ή περιφερειακής έγκρισης σε έναν τύπο οχήματος της κατηγορίας M1 με ανώτατο όριο μάζας 3 500 kg και κατηγορίας N1, και στις δύο περιπτώσεις με όλους τους άξονες εξοπλισμένους με μονά ελαστικά, αν ο τύπος οχήματος δεν πληροί τις απαιτήσεις της σειράς τροποποιήσεων 02 του παρόντος κανονισμού.
   12.7.   Από την 1η Νοεμβρίου 2014, τα συμβαλλόμενα μέρη που εφαρμόζουν τον παρόντα κανονισμό μπορούν να απορρίψουν τη χορήγηση της πρώτης εθνικής ή περιφερειακής ταξινόμησης (πρώτη θέση σε κυκλοφορία) οχήματος της κατηγορίας M1 με ανώτατο όριο μάζας 3 500 kg και κατηγορίας N1, και στις δύο περιπτώσεις με όλους τους άξονες εξοπλισμένους με μονά ελαστικά, αν ο τύπος οχήματος δεν πληροί τις απαιτήσεις της σειράς τροποποιήσεων 02 του παρόντος κανονισμού.
   12.8.   Με την επιφύλαξη των ανωτέρω μεταβατικών διατάξεων, τα συμβαλλόμενα μέρη για τα οποία η εφαρμογή του παρόντος κανονισμού αρχίζει να ισχύει μετά την ημερομηνία έναρξης ισχύος της πλέον πρόσφατης σειράς τροποποιήσεων δεν είναι υποχρεωμένα να δέχονται εγκρίσεις που χορηγήθηκαν σύμφωνα με κάποια από τις προηγούμενες σειρές τροποποιήσεων του παρόντος κανονισμού.
   
      (1)  Όπως ορίζεται στο παράρτημα 7 του ενοποιημένου ψηφίσματος για την κατασκευή οχημάτων (R.E.3) (TRANS/WP.29/78/αναθ. 1/τροπ. 2, όπως τροποποιήθηκε τελευταία με την τροποποίηση 4).
   
      (2)  Για τα οχήματα της κατηγορίας M1 με μάζα έως 3 500 kg και για τα οχήματα της κατηγορίας N1, και στις δύο περιπτώσεις με όλους τους άξονες εξοπλισμένους με μονά ελαστικά.
   
      (3)  1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 10 για τη Σερβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (κενό), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για τη Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30 (κενό), 31 για τη Βοσνία και Ερζεγοβίνη, 32 για τη Λετονία, 33 (κενό), 34 για τη Βουλγαρία, 35 (κενό), 36 για τη Λιθουανία, 37 για την Τουρκία, 38 (κενό), 39 για το Αζερμπαϊτζάν, 40 για την Πρώην Γιουγκοσλαβική Δημοκρατία της Μακεδονίας, 41 (κενό), 42 για την Ευρωπαϊκή Κοινότητα (οι εγκρίσεις χορηγούνται από τα κράτη μέλη της με χρήση του αντίστοιχου συμβόλου ΟΕΕ τους), 43 για την Ιαπωνία, 44 (κενό), 45 για την Αυστραλία, 46 για την Ουκρανία, 47 για τη Δημοκρατία της Νότιας Αφρικής, 48 για τη Νέα Ζηλανδία, 49 για την Κύπρο, 50 για τη Μάλτα, 51 για τη Δημοκρατία της Κορέας, 52 για τη Μαλαισία, 53 για την Ταϊλάνδη, 54 και 55 (κενά), 56 για το Μαυροβούνιο, 57 (κενό) και 58 για την Τυνησία. Οι επόμενοι αριθμοί θα αποδοθούν σε άλλες χώρες με τη χρονολογική σειρά με την οποία θα κυρώσουν ή θα προσχωρήσουν στη συμφωνία σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές και οι αριθμοί που αποδόθηκαν με αυτό τον τρόπο θα κοινοποιηθούν από τον Γενικό Γραμματέα των Ηνωμένων Εθνών στα συμβαλλόμενα μέρη της συμφωνίας.
   
      ΠΑΡΑΡΤΗΜΑ 1
      
         ΚΟΙΝΟΠΟΙΗΣΗ
      
      [μέγιστο μέγεθος: A4 (210 × 297 mm)]
      
         
      
         
   
   
      ΠΑΡΑΡΤΗΜΑ 2
      
         ΔΙΑΤΑΞΕΙΣ ΤΩΝ ΣΗΜΑΤΩΝ ΕΓΚΡΙΣΗΣ
      
      
         Υπόδειγμα Α
      
      (Βλέπε παράγραφο 4.4 του παρόντος κανονισμού)
      
         
      Το ανωτέρω σήμα έγκρισης τοποθετημένο σε όχημα δηλώνει ότι ο συγκεκριμένος τύπος οχήματος έχει εγκριθεί όσον αφορά τον εξοπλισμό εφεδρικής(-ών) μονάδας(-ων) προσωρινής χρήσης στις Κάτω Χώρες (E 4) σύμφωνα με τον κανονισμό αριθ. 64 με αριθμό έγκρισης 022439. Ο αριθμός έγκρισης δηλώνει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 64, ο οποίος περιλαμβάνει τη σειρά τροποποιήσεων 02.
      
         Υπόδειγμα Β
      
      (Βλέπε παράγραφο 4.4 του παρόντος κανονισμού)
      
         
      Το ανωτέρω σήμα έγκρισης τοποθετημένο σε όχημα δηλώνει ότι ο συγκεκριμένος τύπος οχήματος έχει εγκριθεί όσον αφορά τον εξοπλισμό συστήματος παρακολούθησης της πίεσης των ελαστικών στις Κάτω Χώρες (E 4) σύμφωνα με τον κανονισμό αριθ. 64 με αριθμό έγκρισης 022439. Ο αριθμός έγκρισης δηλώνει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 64, ο οποίος περιλαμβάνει τη σειρά τροποποιήσεων 02.
      
         Υπόδειγμα Γ
      
      (Βλέπε παράγραφο 4.5 του παρόντος κανονισμού)
      
         
      Το ανωτέρω σήμα έγκρισης τοποθετημένο σε όχημα δηλώνει ότι ο συγκεκριμένος τύπος οχήματος εγκρίθηκε στις Κάτω Χώρες (E 4) σύμφωνα με τον κανονισμό αριθ. 64 (όσον αφορά τον εξοπλισμό εφεδρικής(-ών) μονάδας(-ων) προσωρινής χρήσης και τον εξοπλισμό με σύστημα παρακολούθησης της πίεσης των ελαστικών) και 13-H. (1) Οι αριθμοί έγκρισης δηλώνουν ότι κατά τις ημερομηνίες χορήγησης των αντιστοίχων εγκρίσεων ο κανονισμός αριθ. 64 συμπεριλάμβανε τη σειρά τροποποιήσεων 02, ενώ ο κανονισμός αριθ. 13-H ήταν στην αρχική του μορφή.
      
         (1)  Ο τελευταίος αριθμός παρέχεται ως παράδειγμα και μόνο.
   
   
      ΠΑΡΑΡΤΗΜΑ 3
      
         ΔΟΚΙΜΗ ΠΕΔΗΣΗΣ ΚΑΙ ΠΑΡΕΚΚΛΙΣΗΣ ΑΠΟ ΤΗΝ ΤΡΟΧΙΑ ΣΕ ΟΧΗΜΑΤΑ ΜΕ ΕΦΕΔΡΙΚΕΣ ΜΟΝΑΔΕΣ ΠΡΟΣΩΡΙΝΗΣ ΧΡΗΣΗΣ
      
      1.   ΓΕΝΙΚΟΙ ΟΡΟΙ
      
                  1.1.
               
               
                  Ο στίβος δοκιμών πρέπει να είναι επίπεδος και η επιφάνειά του να παρέχει καλή πρόσφυση.
               
            
                  1.2.
               
               
                  Η δοκιμή διενεργείται ενόσω δεν υπάρχει άνεμος που ενδέχεται να επηρεάσει τα αποτελέσματα.
               
            
                  1.3.
               
               
                  Το όχημα πρέπει να είναι φορτωμένο με την μέγιστη μάζα του που ορίζεται στην παράγραφο 2.11 του παρόντος κανονισμού.
               
            
                  1.4.
               
               
                  Τα φορτία ανά άξονα που προκύπτουν από τις συνθήκες φόρτισης σύμφωνα με την παράγραφο 1.3 του παρόντος παραρτήματος πρέπει να αναλογούν στα μέγιστα φορτία ανά άξονα που ορίζονται στην παράγραφο 2.12 του παρόντος κανονισμού.
               
            
                  1.5.
               
               
                  Εκτός αν πρόκειται για ελαστικά τύπου run-flat, τα ελαστικά θα φουσκώνονται στην πίεση που συνιστάται από τον κατασκευαστή του οχήματος για τον τύπο του οχήματος και την κατάσταση φόρτισης. Τα ελαστικά τύπου run-flat θα υποβάλλονται σε δοκιμή ξεφούσκωτα.
               
            2.   ΔΟΚΙΜΗ ΠΕΔΗΣΗΣ ΚΑΙ ΠΑΡΕΚΚΛΙΣΗΣ ΑΠΟ ΤΗΝ ΠΟΡΕΙΑ
      
                  2.1.
               
               
                  Η δοκιμή διενεργείται με την εφεδρική μονάδα προσωρινής χρήσης τοποθετημένη εναλλάξ εμπρός και πίσω. Ωστόσο, αν η εφεδρική μονάδα προσωρινής χρήσης έχει προβλεφθεί να χρησιμοποιείται μόνον σε έναν συγκεκριμένο άξονα, η δοκιμή διενεργείται μόνο με την εφεδρική μονάδα προσωρινής χρήσης τοποθετημένη στον άξονα αυτό.
               
            
                  2.2.
               
               
                  Η δοκιμή διενεργείται ενεργοποιώντας το σύστημα πέδησης πορείας από αρχική ταχύτητα 80 km/h ενώ ο κινητήρας είναι αποσυμπλεγμένος.
               
            
                  2.3.
               
               
                  Η απόδοση όσον αφορά την πέδηση θα αντιστοιχεί στη διαδικασία δοκιμής που αναφέρεται στον κανονισμό αριθ. 13 ή 13-H για τις κατηγορίες οχημάτων M1 και N1 για τη δοκιμή εν ψυχρώ τύπου Ο ενώ ο κινητήρας είναι αποσυμπλεγμένος:
                  
                              2.3.1.
                           
                           
                              Στην περίπτωση των οχημάτων της κατηγορίας M1 που έχουν εγκριθεί σύμφωνα με τον κανονισμό αριθ. 13, είναι εφοδιασμένα με εφεδρικές μονάδες προσωρινής χρήσης τύπου(-ων) 1, 2, 3 και 5, όπως ορίζονται στις παραγράφους 2.10.1, 2.10.2, 2.10.3 και 2.10.5 και υποβάλλονται σε δοκιμή με προδιαγραφόμενη ταχύτητα 80 km/h,
                              η απόσταση ακινητοποίησης που επιτυγχάνεται με μέγιστη δύναμη 500 N ασκούμενη στο ποδοκίνητο χειριστήριο δεν θα υπερβαίνει τα 50,7 m και
                              η μέση πλήρως αναπτυγμένη επιβράδυνση (mfdd) που προκύπτει από τον ακόλουθο τύπο δεν θα είναι μικρότερη από 5,8 ms–2:
                              
                              Mfdd = v2 / 41,14 s
                              όπου «v» είναι η αρχική ταχύτητα στην οποία ξεκινά η πέδηση και «s» είναι η απόσταση που διανύεται κατά την πέδηση μεταξύ 0,8 v και 0,1 v.
                              
                                          2.3.1.1.
                                       
                                       
                                          Στην περίπτωση των οχημάτων της κατηγορίας N1 που έχουν εγκριθεί σύμφωνα με τον κανονισμό αριθ. 13, είναι εφοδιασμένα με εφεδρικές μονάδες προσωρινής χρήσης τύπου(-ων) 1, 2, 3 και 5, όπως ορίζονται στις παραγράφους 2.10.1, 2.10.2, 2.10.3 και 2.10.5 και υποβάλλονται σε δοκιμή με προδιαγραφόμενη ταχύτητα 80 km/h,
                                          η απόσταση ακινητοποίησης που επιτυγχάνεται με μέγιστη δύναμη 700 N ασκούμενη στο ποδοκίνητο χειριστήριο δεν θα υπερβαίνει τα 61,2 m και
                                          η μέση πλήρως αναπτυγμένη επιβράδυνση (mfdd) που προκύπτει από τον ακόλουθο τύπο δεν θα είναι μικρότερη από 5,0 ms–2:
                                          
                                          Mfdd = v2 / 41,14 s
                                          όπου «v» είναι η αρχική ταχύτητα στην οποία ξεκινά η πέδηση και «s» είναι η απόσταση που διανύεται κατά την πέδηση μεταξύ 0,8 v και 0,1 v.
                                       
                                    
                                          2.3.1.2.
                                       
                                       
                                          Στην περίπτωση των οχημάτων της κατηγορίας M1 που έχουν εγκριθεί σύμφωνα με τον κανονισμό αριθ. 13, είναι εφοδιασμένα με εφεδρική μονάδα τύπου 4 όπως ορίζεται στις παραγράφους 2.10.4 και υποβάλλονται σε δοκιμή με προδιαγραφόμενη ταχύτητα 120 km/h,
                                          η απόσταση ακινητοποίησης που επιτυγχάνεται με μέγιστη δύναμη 500 N ασκούμενη στο ποδοκίνητο χειριστήριο δεν θα υπερβαίνει τα 108 m και
                                          η μέση πλήρως αναπτυγμένη επιβράδυνση (mfdd) που προκύπτει από τον ακόλουθο τύπο δεν θα είναι μικρότερη από 5,8 ms–2:
                                          
                                          Mfdd = v2 / 41,14 s
                                          όπου «V» είναι η αρχική ταχύτητα στην οποία ξεκινά η πέδηση και «S» είναι η απόσταση που διανύεται κατά την πέδηση μεταξύ 0,8 v και 0,1 v.
                                       
                                    
                                          2.3.1.3.
                                       
                                       
                                          Στην περίπτωση των οχημάτων της κατηγορίας M1 ή N1 που έχουν εγκριθεί σύμφωνα με τον κανονισμό αριθ. 13-H, είναι εφοδιασμένα με εφεδρικές μονάδες προσωρινής χρήσης τύπου(-ων) 1, 2, 3 και 5, όπως ορίζονται στις παραγράφους 2.10.1, 2.10.2, 2.10.3 και 2.10.5 και υποβάλλονται σε δοκιμή με προδιαγραφόμενη ταχύτητα 80 km/h,
                                          η απόσταση ακινητοποίησης που επιτυγχάνεται με μέγιστη δύναμη 650 N + 0 / – 50 N ασκούμενη στο ποδοκίνητο χειριστήριο δεν θα υπερβαίνει τα 46,4 m και
                                          η μέση πλήρως αναπτυγμένη επιβράδυνση (mfdd) που προκύπτει από τον ακόλουθο τύπο δεν θα είναι μικρότερη από 6,43 ms–2:
                                          
                                          Mfdd = v2 / 41,14 s
                                          όπου «v» είναι η αρχική ταχύτητα στην οποία ξεκινά η πέδηση και «s» είναι η απόσταση που διανύεται κατά την πέδηση μεταξύ 0,8 v και 0,1 v.
                                       
                                    
                                          2.3.1.4.
                                       
                                       
                                          Στην περίπτωση των οχημάτων της κατηγορίας M1 που έχουν εγκριθεί σύμφωνα με τον κανονισμό αριθ. 13-H, είναι εφοδιασμένα με εφεδρική μονάδα προσωρινής χρήσης τύπου 4 όπως ορίζεται στις παραγράφους 2.10.4 και υποβάλλονται σε δοκιμή με προδιαγραφόμενη ταχύτητα 120 km/h,
                                          η απόσταση ακινητοποίησης που επιτυγχάνεται με μέγιστη δύναμη 650 N + 0 / – 50 N ασκούμενη στο ποδοκίνητο χειριστήριο δεν θα υπερβαίνει τα 98,4 m και
                                          η μέση πλήρως αναπτυγμένη επιβράδυνση (mfdd) που προκύπτει από τον ακόλουθο τύπο δεν θα είναι μικρότερη από 6,43 ms–2:
                                          
                                          Mfdd = v2 / 41,14 s
                                          όπου «v» είναι η αρχική ταχύτητα στην οποία ξεκινά η πέδηση και «s» είναι η απόσταση που διανύεται κατά την πέδηση μεταξύ 0,8 v και 0,1 v.
                                       
                                    
                        
            
                  2.4.
               
               
                  Οι δοκιμές πρέπει να διενεργούνται υπό όλες τις συνθήκες τοποθέτησης των εφεδρικών μονάδων προσωρινής χρήσης που καθορίζονται στην παράγραφο 2.1 του παρόντος παραρτήματος.
               
            
                  2.5.
               
               
                  Η προδιαγραφόμενη επίδοση πέδησης πρέπει να προκύπτει χωρίς εμπλοκή των τροχών, παρέκκλιση του οχήματος από την τροχιά του, ασυνήθη δόνηση, ασυνήθη φθορά του ελαστικού κατά τη δοκιμή ή υπέρμετρη διόρθωση πορείας με το όργανο διεύθυνσης.
               
            
   
      ΠΑΡΑΡΤΗΜΑ 4
      
         ΑΠΑΙΤΗΣΕΙΣ ΔΟΚΙΜΗΣ ΓΙΑ ΤΟ ΣΥΣΤΗΜΑ ΠΡΟΕΙΔΟΠΟΙΗΣΗΣ ΑΠΩΛΕΙΑΣ ΠΙΕΣΗΣ ΤΩΝ ΕΛΑΣΤΙΚΩΝ
      
      1.   ΣΥΝΘΗΚΕΣ ΔΟΚΙΜΗΣ
      1.1.   Θερμοκρασία περιβάλλοντος
      
      Η θερμοκρασία περιβάλλοντος πρέπει να είναι μεταξύ 0 °C και 40 °C.
      1.2.   Οδόστρωμα δοκιμής
      
      Το οδόστρωμα δοκιμής πρέπει να είναι στεγνό και ομαλό.
      1.3.   Τοποθεσία δοκιμής
      
      Η τοποθεσία δοκιμής πρέπει να μην βρίσκεται σε περιβάλλον με παρεμβολές ραδιοκυμάτων, όπως ισχυρό ηλεκτρικό πεδίο.
      1.4.   Κατάσταση του οχήματος δοκιμής εν στάσει
      
      Τα ελαστικά του οχήματος πρέπει να καλύπτονται από το άμεσο ηλιακό φως, όταν το όχημα είναι σταθμευμένο.
      2.   ΜΕΘΟΔΟΣ ΔΟΚΙΜΗΣ
      2.1.   Διαδικασίες δοκιμής για την ανίχνευση ελαστικού σε κατάσταση απώλειας πίεσης. Πρέπει να πληρούνται οι προϋποθέσεις είτε της παραγράφου 2.1.1 είτε της παραγράφου 2.1.2.
      2.1.1.   Δοκιμή 1
      
      
                  2.1.1.1.
               
               
                  Η πίεση των ελαστικών πρέπει να συνιστάται από τον κατασκευαστή του οχήματος.
               
            
                  2.1.1.2.
               
               
                  Με το όχημα εν στάσει και τον διακόπτη ανάφλεξης (μίζα) στη θέση «Lock» (κλειδωμένος) ή «Off» (εκτός λειτουργίας), γυρίστε το διακόπτη ανάφλεξης (μίζα) στη θέση «On» (λειτουργία) ή στην αντίστοιχη θέση του κλειδιού, ανάλογα με την περίπτωση. Επιβεβαιώστε την ενεργοποίηση του προειδοποιητικού σήματος.
               
            
                  2.1.1.3.
               
               
                  Απενεργοποιήστε το διακόπτη ανάφλεξης και μειώστε την πίεση σε οποιοδήποτε από τα ελαστικά μέχρι να φθάσει στα 100 kPa κάτω από τη συνιστώμενη πίεση εν ψυχρώ.
               
            
                  2.1.1.4.
               
               
                  Μέσα σε 5 λεπτά μετά τη μείωση της πίεσης πλήρωσης του ελαστικού, οδηγήστε το όχημα κανονικά μεταξύ 40 και 100 km/h.
               
            
                  2.1.1.5.
               
               
                  Η δοκιμή ολοκληρώνεται είτε:
                  
                              α)
                           
                           
                              όταν ενεργοποιηθεί το σύστημα προειδοποίησης απώλειας πίεσης των ελαστικών, όπως περιγράφεται στην παράγραφο 5.1.6 είτε
                           
                        
                              β)
                           
                           
                              αφού παρέλθει διάστημα 5 λεπτών, όταν προσδιορίζεται σύμφωνα με την παράγραφο 2.3, από τη στιγμή που θα επιτευχθεί η ταχύτητα δοκιμής. Αν δεν ενεργοποιηθεί η προειδοποίηση, η δοκιμή έχει αποτύχει.
                           
                        Το όχημα θα ακινητοποιηθεί και ο διακόπτης ανάφλεξης θα απενεργοποιηθεί.
               
            
                  2.1.1.6.
               
               
                  Αν ενεργοποιηθεί το προειδοποιητικό σήμα που προβλέπεται στην ανωτέρω παράγραφο 2.1.1.5, περιμένετε 5 λεπτά πριν ενεργοποιήσετε το διακόπτη ανάφλεξης· το σήμα πρέπει να επανενεργοποιηθεί και να παραμείνει ενεργό για όσο διάστημα ο διακόπτης ανάφλεξης βρίσκεται στη θέση «on» («λειτουργία»).
               
            
                  2.1.1.7.
               
               
                  Επαναλάβετε τη διαδικασία που περιγράφεται στις παραγράφους 2.1.1.1 έως 2.1.1.6, αλλά με ταχύτητα δοκιμής 130 km/h ή μεγαλύτερη. Όλες οι σχετικές προϋποθέσεις πρέπει να πληρούνται και για τις δύο ταχύτητες δοκιμής.
               
            2.1.2.   Δοκιμή 2
      
      
                  2.1.2.1.
               
               
                  Η πίεση των ελαστικών πρέπει να συνιστάται από τον κατασκευαστή του οχήματος.
               
            
                  2.1.2.2.
               
               
                  Με το όχημα εν στάσει και τον διακόπτη ανάφλεξης (μίζα) στη θέση «Lock» (κλειδωμένος) ή «Off» (εκτός λειτουργίας), γυρίστε το διακόπτη ανάφλεξης (μίζα) στη θέση «On» (λειτουργία) ή στην αντίστοιχη θέση του κλειδιού, ανάλογα με την περίπτωση. Επιβεβαιώστε την ενεργοποίηση του προειδοποιητικού σήματος. Απενεργοποιήστε το διακόπτη ανάφλεξης.
               
            
                  2.1.2.3.
               
               
                  Προκαλέστε σε ένα ελαστικό σταδιακή απώλεια πίεσης μεταξύ 10 kPa/λεπτό και 20 kPa/λεπτό.
               
            
                  2.1.2.4.
               
               
                  Οδηγήστε το όχημα σε οποιαδήποτε ταχύτητα άνω των 25 km/h.
               
            
                  2.1.2.5.
               
               
                  Η προϋπόθεση της δοκιμής πληρούται αν το σύστημα εκπέμψει προειδοποίηση μόλις η πτώση της πίεσης φτάσει τα 100 kPa.
               
            2.2.   Διαδικασίες δοκιμής για τον εντοπισμό βλάβης στο σύστημα προειδοποίησης απώλειας πίεσης των ελαστικών.
      
      2.2.1.   Με το όχημα σε κανονική κατάσταση λειτουργίας, προσομοιώστε μια βλάβη στο σύστημα προειδοποίησης απώλειας πίεσης των ελαστικών. Μπορείτε να προσομοιώσετε μια τέτοια βλάβη, για παράδειγμα, αποσυνδέοντας τα βύσματα των καλωδίων τροφοδοσίας από την παροχή ηλεκτρικού ρεύματος ή των καλωδίων εισόδου / εξόδου προς/από το χειριστήριο του συστήματος προειδοποίησης.
      2.2.2.   Έχοντας προσομοιώσει μια βλάβη, οδηγήστε το όχημα κανονικά μεταξύ 40 και 100 km/h.
      2.2.3.   Η δοκιμή ολοκληρώνεται όταν είτε:
      
                  α)
               
               
                  ενεργοποιηθεί το σήμα δυσλειτουργίας απώλειας πίεσης των ελαστικών, όπως περιγράφεται στην παράγραφο 5.1.6.4 είτε
               
            
                  β)
               
               
                  παρέλθει διάστημα 5 λεπτών, όταν προσδιορίζεται σύμφωνα με την παράγραφο 2.3, από τη στιγμή που θα επιτευχθεί η ταχύτητα δοκιμής. Αν δεν ενεργοποιηθεί η προειδοποίηση, η δοκιμή απέτυχε.
               
            Το όχημα θα ακινητοποιηθεί και ο διακόπτης ανάφλεξης θα απενεργοποιηθεί.
      2.2.4.   Αν ενεργοποιηθεί το προειδοποιητικό σήμα που προβλέπεται στην ανωτέρω παράγραφο 2.2.3, περιμένετε 5 λεπτά πριν ενεργοποιήσετε το διακόπτη ανάφλεξης· το σήμα πρέπει να επανενεργοποιηθεί και να παραμείνει ενεργό για όσο διάστημα ο διακόπτης ανάφλεξης βρίσκεται στη θέση «on» («λειτουργία»).
      2.3.   Υπολογισμός χρονικής διάρκειας
      
      Ο χρόνος που θα ληφθεί για τον προσδιορισμό των προϋποθέσεων των παραγράφων 2.1.1.5 και 2.2.3 θα είναι ο συνολικός χρόνος που το όχημα βρίσκεται εν κινήσει με ταχύτητα από 40 km/h έως 100 km/h.
      Ο χρόνος θα υπολογίζεται σε συνεχή κίνηση, αλλά δεν είναι απαραίτητο το όχημα να διατηρεί σε όλη τη διάρκεια της δοκιμής ταχύτητα εντός του εύρους των ταχυτήτων δοκιμής. Αν η ταχύτητα του οχήματος ξεπεράσει τις ταχύτητες δοκιμής, ο χρόνος που προσμετράται σε τέτοιες περιπτώσεις δεν θα θεωρείται μέρος της συνολικής διάρκειας της δοκιμής.
      Η αρχή έγκρισης τύπου πρέπει να βεβαιώνεται ότι το σύστημα προειδοποίησης απώλειας πίεσης των ελαστικών καταγράφει συγκεντρωτικά το χρόνο εντός των ταχυτήτων δοκιμής και δεν ξαναρχίζει να υπολογίζει το χρόνο, αν το όχημα ξεπεράσει τις ταχύτητες δοκιμής.
   
   
      ΠΑΡΑΡΤΗΜΑ 5
      
         ΔΟΚΙΜΕΣ ΓΙΑ ΤΑ ΣΥΣΤΗΜΑΤΑ ΠΑΡΑΚΟΛΟΥΘΗΣΗΣ ΤΗΣ ΠΙΕΣΗΣ ΤΩΝ ΕΛΑΣΤΙΚΩΝ (TYRE PRESSURE MONITORING SYSTEMS — TPMS)
      
      1.   ΣΥΝΘΗΚΕΣ ΔΟΚΙΜΗΣ
      1.1.   Θερμοκρασία περιβάλλοντος
      
      Η θερμοκρασία περιβάλλοντος πρέπει να είναι μεταξύ 0 °C και 40 °C.
      1.2.   Οδόστρωμα δοκιμής
      
      Το οδόστρωμα πρέπει να προσφέρει καλή πρόσφυση. Επίσης, πρέπει να είναι στεγνό κατά τη διάρκεια της δοκιμής.
      1.3.   Οι δοκιμές θα διεξάγονται σε περιβάλλον χωρίς παρεμβολές από ραδιοκύματα.
      1.4.   Συνθήκες οχήματος
      
      1.4.1.   Βάρος δοκιμής
      
      Το όχημα μπορεί να υποβληθεί σε δοκιμή σε οποιαδήποτε κατάσταση φόρτισης, εφόσον η κατανομή της μάζας μεταξύ των αξόνων είναι αυτή που δηλώνεται από τον κατασκευαστή του οχήματος, χωρίς να υπερβαίνει οποιαδήποτε από τη μέγιστη επιτρεπόμενη μάζα για κάθε άξονα.
      Ωστόσο, σε περίπτωση που δεν υπάρχει δυνατότητα ρύθμισης ή επαναφοράς του συστήματος, το όχημα πρέπει να είναι κενό. Επιτρέπεται να υπάρχει στο εμπρόσθιο κάθισμα, εκτός από τον οδηγό, δεύτερο πρόσωπο που να είναι επιφορτισμένο με την καταγραφή των αποτελεσμάτων των δοκιμών. Η κατάσταση φόρτισης δεν πρέπει να αλλάξει κατά τη διάρκεια της δοκιμής.
      1.4.2.   Ταχύτητα οχήματος
      
      Τα σύστημα TPMS πρέπει να βαθμονομηθεί και να υποβληθεί σε δοκιμή:
      
                  α)
               
               
                  σε ταχύτητες από 40 km/h έως 120 km/h ή στη μέγιστη ταχύτητα σχεδιασμού του οχήματος, αν είναι μικρότερη από 120 km/h για τη δοκιμή διάτρησης, προκειμένου να επαληθευθούν οι απαιτήσεις της παραγράφου 5.3.2 του παρόντος κανονισμού και
               
            
                  β)
               
               
                  σε ταχύτητες από 40 km/h και 100 km/h για τη δοκιμή διάχυσης, προκειμένου να επαληθευθούν οι απαιτήσεις της παραγράφου 5.3.3 του παρόντος κανονισμού και για τη δοκιμή δυσλειτουργίας, προκειμένου να επαληθευθούν οι απαιτήσεις της παραγράφου 5.3.4 του παρόντος κανονισμού.
               
            Κατά τη διάρκεια της δοκιμής πρέπει να καλυφθεί ολόκληρο το εύρος των ταχυτήτων δοκιμής.
      Στα οχήματα που διαθέτουν συσκευή ρύθμισης της ταχύτητας κίνησης (cruise control), η συσκευή αυτή δεν πρέπει να είναι ενεργοποιημένη κατά τη διάρκεια της δοκιμής.
      1.4.3.   Θέση ζάντας
      
      Οι ζάντες του οχήματος επιτρέπεται να είναι τοποθετημένες σε οποιαδήποτε θέση των τροχών, σύμφωνα με τις σχετικές οδηγίες ή τους περιορισμούς του κατασκευαστή του οχήματος.
      1.4.4.   Θέση εν στάσει
      
      Τα ελαστικά του οχήματος πρέπει να καλύπτονται από το άμεσο ηλιακό φως, όταν το όχημα είναι σταθμευμένο. Η θέση πρέπει να προστατεύεται από τυχόν αέρα που ενδέχεται να επηρεάσει τα αποτελέσματα.
      1.4.5.   Εφαρμογή ποδόπληκτρου πέδησης
      
      Ο χρόνος οδήγησης δεν πρέπει να υπολογίζεται κατά τη διάρκεια πέδησης, ενώ το όχημα βρίσκεται εν κινήσει.
      1.4.6.   Ελαστικά
      
      Το όχημα θα υποβάλλεται σε δοκιμή με τα ελαστικά τοποθετημένα σε αυτό σύμφωνα με τις συστάσεις του κατασκευαστή του. Ωστόσο, το εφεδρικό ελαστικό μπορεί να χρησιμοποιηθεί για τη δοκιμή δυσλειτουργίας του συστήματος TPMS.
      1.5.   Ακρίβεια του εξοπλισμού μέτρησης της πίεσης
      
      Ο εξοπλισμός μέτρησης της πίεσης που χρησιμοποιείται για τις δοκιμές του παρόντος παραρτήματος θα έχει ακρίβεια τουλάχιστον +/– 3kPa.
      2.   ΔΙΑΔΙΚΑΣΙΑ ΔΟΚΙΜΉΣ
      Η δοκιμή θα πραγματοποιείται στις ταχύτητες που προβλέπονται στην παράγραφο 1.4.2 του παρόντος παραρτήματος, τουλάχιστον μία φορά για την περίπτωση δοκιμής σύμφωνα με την παράγραφο 2.6.1 του παρόντος παραρτήματος («δοκιμή διάτρησης»), και τουλάχιστον μία φορά για κάθε περίπτωση δοκιμής σύμφωνα με την παράγραφο 2.6.2 του παρόντος παραρτήματος («δοκιμή διάχυσης»).
      2.1.   Πριν φουσκώσετε τα ελαστικά του οχήματος, αφήστε το όχημα εν στάσει σε εξωτερικό χώρο σε θερμοκρασία περιβάλλοντος με τον κινητήρα προφυλαγμένο από το άμεσο ηλιακό φως και όχι εκτεθειμένο σε αέρα ή άλλες θερμές ή ψυχρές επιδράσεις για τουλάχιστον μία ώρα. Φουσκώστε τα ελαστικά του οχήματος στην πίεση εν ψυχρώ που συνιστά ο κατασκευαστής του οχήματος (Prec), σύμφωνα με τις συστάσεις του κατασκευαστή για την ταχύτητα και τις συνθήκες φόρτισης, καθώς και τις θέσεις των ελαστικών. Όλες οι μετρήσεις πίεσης εκτελούνται χρησιμοποιώντας τον ίδιο εξοπλισμό δοκιμής.
      2.2.   Με το όχημα εν στάσει και το σύστημα ασφάλισης της ανάφλεξης στη θέση «Lock» (κλειδωμένο) ή «Off» (εκτός λειτουργίας), ενεργοποιήστε το σύστημα ασφάλισης της ανάφλεξης στη θέση «On» (λειτουργία) ή στη θέση «Run» (εκτέλεση). Το σύστημα παρακολούθησης της πίεσης των ελαστικών θα εκτελέσει έναν έλεγχο λειτουργίας των ενδεικτικών λυχνιών χαμηλής πίεσης στα ελαστικά, όπως ορίζεται στην παράγραφο 5.3.5.2 του παρόντος κανονισμού. [Η απαίτηση αυτή δεν ισχύει για τις ενδείξεις που εμφανίζονται σε κοινό χώρο].
      2.3.   Αν χρειάζεται, ρυθμίστε ή επαναφέρετε το σύστημα παρακολούθησης της πίεσης των ελαστικών σύμφωνα με τις συστάσεις του κατασκευαστή του οχήματος.
      2.4.   Φάση εκμάθησης
      
      2.4.1.   Οδηγήστε το όχημα για τουλάχιστον 20 λεπτά, εντός του εύρους ταχυτήτων που αναφέρεται στην παράγραφο 1.4.2 του παρόντος παραρτήματος και με μέση ταχύτητα 80 km/h (+/– 10 km/h). Επιτρέπεται να υπερβείτε το εύρος ταχυτήτων για μέγιστο συνολικό χρόνο 2 λεπτών κατά τη διάρκεια της εκμάθησης.
      2.4.2   Κατά την κρίση της τεχνικής υπηρεσίας, εφόσον η δοκιμή οδήγησης πραγματοποιείται σε πίστα (κυκλική/οβάλ), με στροφές σε μία μόνο κατεύθυνση, τότε η δοκιμή οδήγησης της ανωτέρω παραγράφου 2.4.1 θα πρέπει να καταμεριστεί εξίσου (+/– 2 λεπτά) και στις δύο κατευθύνσεις.
      2.4.3   Εντός 5 λεπτών από την ολοκλήρωση της φάσης εκμάθησης, μετρήστε την πίεση εν θερμώ του(των) ελαστικού(-ών) που πρόκειται να ξεφουσκωθεί(-ούν). Η πίεση εν θερμώ θα θεωρηθεί ως τιμή Pwarm. Η τιμή αυτή θα χρησιμοποιηθεί σε μετέπειτα πράξεις.
      2.5.   Φάση ξεφουσκώματος
      
      2.5.1.   Διαδικασία δοκιμής διάτρησης για επαλήθευση των απαιτήσεων της παραγράφου 5.3.2 του παρόντος κανονισμού
      
      Ξεφουσκώστε ένα από τα ελαστικά του οχήματος μέσα σε 5 λεπτά από τη μέτρηση της πίεσης εν θερμώ, όπως περιγράφεται στην ανωτέρω παράγραφο 2.4.3, έως ότου φθάσει στην τιμή Pwarm – 20 τοις εκατό ή σε ελάχιστη πίεση 150 kPa, αναλόγως ποια είναι υψηλότερη, δηλαδή στην τιμή Ptest. Μετά από ένα διάστημα σταθεροποίησης μεταξύ 2 και 5 λεπτών, η πίεση Ptest επανελέγχεται και προσαρμόζεται, εφόσον είναι απαραίτητο.
      2.5.2.   Διαδικασία δοκιμής διάχυσης για επαλήθευση των απαιτήσεων της παραγράφου 5.3.3 του παρόντος κανονισμού
      
      Ξεφουσκώστε και τα τέσσερα ελαστικά του οχήματος μέσα σε 5 λεπτά από τη μέτρηση της πίεσης εν θερμώ, όπως περιγράφεται στην ανωτέρω παράγραφο 2.4.3, έως ότου τα ξεφουσκωμένα ελαστικά φθάσουν στην τιμή Pwarm – 20 τοις εκατό μείον ακόμα 7 kPa, δηλαδή στην τιμή Ptest. Μετά από ένα διάστημα σταθεροποίησης μεταξύ 2 και 5 λεπτών, η πίεση Ptest επανελέγχεται και προσαρμόζεται, εφόσον είναι απαραίτητο.
      2.6.   Φάση εντοπισμού χαμηλής πίεσης των ελαστικών
      
      2.6.1.   Διαδικασία δοκιμής διάτρησης για επαλήθευση των απαιτήσεων της παραγράφου 5.3.2 του παρόντος κανονισμού
      
      
                  2.6.1.1.
               
               
                  Οδηγήστε το όχημα κατά μήκος οποιουδήποτε τμήματος της διαδρομής δοκιμής (όχι απαραίτητα συνεχόμενα). Το άθροισμα του συνολικού χρόνου οδήγησης πρέπει να είναι μικρότερο από 10 λεπτά ή από το χρόνο μέχρι να ανάψει η ενδεικτική λυχνία χαμηλής πίεσης των ελαστικών.
               
            2.6.2.   Διαδικασία δοκιμής διάχυσης για επαλήθευση των απαιτήσεων της παραγράφου 5.3.3 του παρόντος κανονισμού
      
      
                  2.6.2.1.
               
               
                  Οδηγήστε το όχημα κατά μήκος οποιουδήποτε τμήματος της διαδρομής δοκιμής. Έπειτα από τουλάχιστον 20 λεπτά και όχι περισσότερο από 40 λεπτά, ακινητοποιήστε τελείως το όχημα με σβηστό τον κινητήρα και βγαλμένο το κλειδί έναυσης για τουλάχιστον 1 λεπτό ή περισσότερο από 3 λεπτά. Επαναλάβετε τη δοκιμή. Το άθροισμα του συνολικού χρόνου οδήγησης θα είναι το μικρότερο από τα ακόλουθα δύο: είτε από τα 60 λεπτά του χρόνου οδήγησης σύμφωνα με τις προϋποθέσεις που προβλέπονται στην ανωτέρω παράγραφο 1.4.2 είτε από το χρόνο μέχρι να ανάψει η ενδεικτική λυχνία χαμηλής πίεσης των ελαστικών.
               
            2.6.3.   Αν το σήμα χαμηλής πίεσης ελαστικών δεν ανάψει, σταματήστε τη δοκιμή
      2.7.   Αν η ενδεικτική λυχνία χαμηλής πίεσης ελαστικών ανάψει κατά τη διάρκεια της διαδικασίας της ανωτέρω παραγράφου 2.6, απενεργοποιήστε το σύστημα ασφάλισης της ανάφλεξης στη θέση «Lock» (κλειδωμένο) ή «Off» (εκτός λειτουργίας). Ύστερα από διάστημα 5 λεπτών, επανενεργοποιήστε το σύστημα ασφάλισης της ανάφλεξης του οχήματος στη θέση «On» («Run»). Η ενδεικτική λυχνία πρέπει να ανάψει και να παραμείνει αναμμένη για όσο διάστημα το σύστημα ασφάλισης της ανάφλεξης βρίσκεται στη θέση «On» («Run»).
      2.8.   Φουσκώστε όλα τα ελαστικά του οχήματος στη συνιστώμενη από τον κατασκευαστή του οχήματος πίεση πλήρωσης εν ψυχρώ. Πραγματοποιήστε επαναφορά του συστήματος σύμφωνα με τις οδηγίες του κατασκευαστή του οχήματος. Ελέγξτε αν έσβησε η ενδεικτική λυχνία. Αν χρειάζεται, οδηγήστε το όχημα μέχρι να σβήσει η ενδεικτική λυχνία. Αν δεν σβήσει, σταματήστε τη δοκιμή.
      2.9.   Επανάληψη της φάσης ξεφουσκώματος
      
      Η δοκιμή μπορεί να επαναληφθεί, με τα ίδια ή διαφορετικά φορτία, βάσει των αντίστοιχων διαδικασιών δοκιμής που αναφέρονται στις ανωτέρω παραγράφους 2.1 έως 2.8, με το (τα) αντίστοιχο(-α) ελαστικό(-ά) στο όχημα ξεφούσκωτο(-α), σύμφωνα με τις διατάξεις της παραγράφου 5.3.2 ή 5.3.3 του παρόντος κανονισμού, ανάλογα με την περίπτωση.
      3.   ΕΝΤΟΠΙΣΜΟΣ ΔΥΣΛΕΙΤΟΥΡΓΙΑΣ ΤΟΥ ΣΥΣΤΗΜΑΤΟΣ TPMS
      3.1.   Προσομοιώστε μια δυσλειτουργία του συστήματος TPMS, για παράδειγμα, αποσυνδέοντας την ηλεκτρική τροφοδοσία από οποιαδήποτε μονάδα του, αποσυνδέοντας οποιαδήποτε ηλεκτρική σύνδεση μεταξύ των μονάδων του ή τοποθετώντας στο όχημα ελαστικό ή τροχό συμβατό με το σύστημα TPMS. Κατά την προσομοίωση μιας δυσλειτουργίας του συστήματος TPMS, δεν πρέπει να αποσυνδεθούν οι ηλεκτρικές συνδέσεις των ενδεικτικών λυχνιών.
      3.2.   Οδηγήστε το όχημα έως και 10 λεπτά συνολικά (όχι απαραίτητα συνεχόμενα) κατά μήκος οποιουδήποτε τμήματος της διαδρομής δοκιμής.
      3.3.   Το άθροισμα του συνολικού χρόνου οδήγησης σύμφωνα με την παράγραφο 3.2 πρέπει να είναι μικρότερο από 10 λεπτά ή από το χρόνο έως ότου ανάψει η ενδεικτική λυχνία δυσλειτουργίας στο σύστημα TPMS.
      3.4.   Αν η ενδεικτική λυχνία δυσλειτουργίας του TPMS δεν ανάψει σύμφωνα με την παράγραφο 5.3.4 του παρόντος κανονισμού, όπως θα έπρεπε, διακόψτε τη δοκιμή.
      3.5.   Αν η ενδεικτική λυχνία δυσλειτουργίας του TPMS είναι αναμμένη ή ανάψει κατά τη διάρκεια της διαδικασίας των ανωτέρω παραγράφων 3.1 έως 3.3, απενεργοποιήστε το σύστημα ασφάλισης της ανάφλεξης στη θέση «Lock» (κλειδωμένο) ή «Off» (εκτός λειτουργίας). Ύστερα από 5 λεπτά, επανενεργοποιήστε το σύστημα ασφάλισης της ανάφλεξης του οχήματος στη θέση «On» («Run»). Η ενδεικτική λυχνία δυσλειτουργίας του TPMS θα αναφέρει ξανά δυσλειτουργία και θα παραμείνει αναμμένη για όσο διάστημα το σύστημα ασφάλισης της ανάφλεξης βρίσκεται στη θέση «On» («Run»).
      3.6.   Επαναφορά του συστήματος TPMS σε κανονική λειτουργία. Αν χρειάζεται, οδηγήστε το όχημα μέχρι να σβήσει το προειδοποιητικό σήμα. Αν δεν σβήσει, σταματήστε τη δοκιμή.
      3.7.   Η δοκιμή μπορεί να επαναληφθεί ακολουθώντας τις διαδικασίες δοκιμής των ανωτέρω παραγράφων 3.1 έως 3.6, περιορίζοντας κάθε μία από τις δοκιμές αυτές στην προσομοίωση μίας μόνο δυσλειτουργίας.